Saopštenje Udruženja demobilisanih boraca grada Srebrenika – Radio Studio D ::: 99,40 i 97,40 FM\nSaopštenje Udruženja demobilisanih boraca grada Srebrenika\nNa našu adresu stiglo je saopćenje Udruženja demobilisanih boraca grada Srebrenika, koji vam prenosimo u cjelosti.\nPredsjedništvo Udruženja demobilisanih boraca grada Srebrenika je na svojoj sjednici održanoj dana 05.02.2021. godine, nakon razmatranja informacije o realizaciji Plana rada za period oktobar 2020- januar 2021. godine donijelo odluku.\nZa predsjednika i dopredsjednika Udruženja su izabrana i imenovana dva iskusna ratna oficira 211. oslobodilačke brigade i to: Malkić Tifaga za Predsjednika Udruženja, a Husarić Agan zv. Agić za dopredsjednika Udruženja.\nUdruženje demobilisanih boraca Srebrenik kao nevladina i nepolitička organizacija od posebnog značaja za društvo očekuje bolju saradnju sa gradonačelnikom i Gradskim vijeće.\nO svojim aktivnostima Udruženje demobilisanih boraca će nastaviti kontinuirano informisati naše članove i građane grada Srebrenika.\nPrevious article Objavljen Konkurs za dodjelu stipendija redovnim studentima u TK\nNext article Najavljene radarske kontrole za narednih 7 dana


Tri prirodna suplementa koji mogu da pomognu kod lečenja anksioznosti - Telegraf.rs\nAnksioznost možemo da opišemo kao konstantno isčekivanje da se nešto desi. Tada dolazi do straha, a osoba često ima osećaj da će "eksplodirati" i izgubiti kontrolu.\nPrema pisanju britanskog Ekspresa postoje neki suplementi koji mogu da ublaže stanje anksioznosti.\nMagnezijum učestvuje u mnogim vitalnim funkcijama u organizmu, a mnoge studije ukazuju da može uspešno da tretira anksioznost.\nMagnezijum može da ublaži nivo neprijatnosti, ali potrebno je uraditi još istraživanja koja bi ovo potvrdila.\nHrana koja sadrži magnezijum: spanać, kinoa, bademi, crna čokolada, pasulj...\nBrojne studije uvezale su omega tri masne kisleine iz ribe sa zdravljem srca, ali sada se trvdnje odnose na to da pozitivno utiču i na anksioznost. Zato se uzimanje ribljeg ulja posebno savetuje ljudima sa ovim stanjem.\nTakođe, smanjeni unos omega tri masnih kiselina povezan je sa većim rizikom od pojave anksioznosti i depresije.\nPoznata su umirujuća dejstva cvetova kamilice. Dijetetski suplement kamilice se stoga preporučuje za ljude koji pate od anksioznosti. Posebno se savetuje onima koji osećaju strah od svega i svačega bez posebnog razloga.\nHolivudska glumica pije lekove za depresiju i anksioznost: "U tome nema sramote"


Sindikat : Sastanak radne grupe za Fijatove radnike završen bez dogovora\nBeta 13. juna 2022. 15:35\nU pregovorima u okviru radne grupe koja treba da se bavi rešavanjem otvorenih pitanja o statusu radnika Fijatove fabrike u Kragujevcu, nema ničeg novog, nema dogovora niti pomaka, rekao je danas agenciji Beta član pregovaračkog tima iz Samostalnog sindikata Saša Djordjević posle trećeg sastanka radne grupe.\nDjordjević je ocenio da posle današnjeg sastanka u Kragujevcu nema nikakvih novih informacija i da to „dodatno iritira radnike“. On je istakao da danas, kao i na prethodna dva sastanka, uopšte nije bilo reči o visini otpremnine.\n„Verovatno čekaju sredu, 15. jun kada se završava prijavljivanje za dobrovoljni odlazak, da vide koliki je to broj ljudi. Prema našim saznanjima, to mali je broj ljudi do sada prijavljenih za rad u Stelantisovim fabrikama u inostranstvu“ rekao je Djordjević.\nDodao je da i dalje nema konkretnih dogovora odnosno ničega što je stavljeno na papir.\n„Očekivali smo da danas konkretizujemo ono što smo dogovorili u petak na drugom sastanku, u vezi sa kategorijama radnika koji bi bili zaštićeni i zadržali posao u Fijatu, ali do toga nije došlo“, rekao je Djordjević i ocenio da članovi radne grupe iz Beograda nisu bili pripremljeni, kao da su došli u Kragujevac „da razgledaju grad“.\nDjordjević je naveo da nije formalizovan ni predlog rešenja dat na prvom sastanku radne grupe koji se odnosi na radnike koji će ostati bez posla ukoliko se ne izjasne za odlazak u inostranstvo.\nNaime, tada je predloženo da na birou sačekaju zapošljavanje u drugim firmama uz minimalac koji će primati najduže dve godine.\nPrema rečima Djordjevića, utisak je da je radna grupa formirana zbog „kupovine vremena“.\nRadna grupa za rešavanje statusa radnika Fijata koji će biti višak zbog prelaska na proizvodnju električnog vozila je formirana prošle sedmice posle pregovora predstavnika sindikata i radnika Fijata sa premijerkom Anom Brnabić u Kragujevcu.\nU njenom sastavu su osim predstavnika radnika i sindikata, predstavnici kabineta premijerke, Razvojne agencije Srbije i ministarstava rada i privrede.


Proglašeno vanredno stanje u Srbiji - RTV Sreće Sombor\n„Sutra nema škola, vrtića, fakulteta, polako ćemo preko Zavoda za biocide da dezinfikujemo sve prostore. Nema treninga, sporta, teretana…“, rekao je predsednik.\n„Doneli smo tu odluku ne lako, pošto se takva odluka donosi u izuzetnim i posebno kriznim situacijama“, kazao je Vučić.\n„Ali nema nikakve sumnje da u danima koji dolaze da ćemo se sa tim suočiti“, rekao je Vučić dodajući da će se nada da rast takvih slučajeva neće biti kao u evropskim zemljama zbog čega će biti preduzete najteže mere.\n„Ovo će za nas biti najteža bitka za naš narod bitka za naše stare i bolesne, oni su oni su meta ovog žestoko napada. Moramo da čuvamo sve ali su oni pre svega meta ovog žestoko napada“, dodao je Vučić.\n„Naši roditelji, stariji izgradili su naše gradove, sela, puteve i pruge. Napravili su sve što u našoj zemlji imamo danas. Oni su sada, pre svega, napadnuti i moramo da uradimo sve što možemo da tim divnim ljudima pomognemo“, rekao je Vučić.\n„Posle iskustava, ali i svega što smo zajedno prošli, nedovoljne discipline u razumevanju poruka koje smo slali, na osnovu pisma koje je meni i vladi poslao ministar odbrane, na osnovu Ustava, predsednica Skupštine, Vlade i ja doneli smo odluku o proglašenju vanrednog stanja na teritoriji cele Srbije. Odluka glasi da se proglašava vanredno stanje na teritoriji i ono stupa na snagu u ovom trenutku“, rekao je Vučić.\nFoto: Rade Prelić (Tanjug)\nSomborskim sokakom 40\nKK Joker“ – KK „Srbobran“ 86 : 67


KK Crvena zvezda Diva - Blic Sport\nTraore: Zvezda nije mogla da čeka na moj povratak u formu\nNesuđeni košarkaš Crvene zvezde Ali Traore objavio je na Fejsbuk i Tviter profilu da mu je jasno zbog čega srpski klub nije potpisao ugovor s njim.\nTraore ne dolazi u Zvezdu: Prošao preglede ali nije spreman za utakmice!\nAli Traore neće zaigrati u crveno-belom dresu. Iako je Traore trebalo da bude angažovan do kraja sezone, ugovor francuskog reprezentativca i Crvene zvezde koji je potpisan ipak neće biti aktiviran.\nTraore sleteo u Beograd ne odvajajući se od šala Zvezde\nBivši košarkaš ruske Lokomotive Kubanj Ali Traore doputovao je u Beograd kako bi ove nedelje potpisao ugovor sa Crvenom zvezdom.\nVukoičić: Igrače ne biram prema imenima i ugovoru\nTrener košarkaša Crvene zvezde Vlada Vukoičić rekao je posle trijumfa nad Zadrom od 88:79 u 15. kolu ABA lige da će im pauza dobro doći.\nVukoičić: Pozicija Zadra može da zavara, pobeda nad Partizanom digla im je moral\nPoslednji meč u 2012. godini košarkaši Crvene zvezde Diva igraće u subotu 22. decembra protiv Zadra, a trener crven-belh Vlada Vukočić\nBesplatan ulaz protiv Zadra, Zvezda poziva na meč sa Lebronovim drugarom\nNavodeći da "igrači na terenu iz utakmice u utakmicu dobijaju ogromnu energiju sa tribina", rukovodstvo KK Crvena zvezda Diva odlučilo da najvernije pristalice pred Novogodišnje praznike obraduje simboličnim poklonom: besplatnim ulazom na meč sa Zadrom.\nVukoičić: Splićani su nam dužnici, imamo veliki motiv da im se revanširamo\nKošarkaši Crvene zvezde Diva sa nestrpljenjem čekaju revanš ekipi Splita koja je crveno-bele u prvom kolu ABA lige savladala sa 87:81 uz sjajnu partiju Ivana Mimice koji je gostima iz Beograda ubacio 32 poena.\nVukoičić: Brzo smo se podigli posle dva poraza, navijači nas nosili do pobede\nCrvena zvezda DIVA ostvarila je pobedu protiv Radničkog iz Kragujevca (87:73) u 13. kolu ABA lige.\nVukoičić: Nedelja raspleta počinje sa Radničkim, mi smo na slatkim mukama\nTrener košarkaša Crvene zvezde Diva Vlada Vukoičić rekao je da je ekipi pobeda nad kragujevačkim Radničkim neophodna za početak nove, uspešne serije za kraj 2012. godine.\nCrveno-beli na meču Evrokupa sakupili pomoć za obolele od cistične fibroze\nKošarkaški klub Crvena zvezda se aktivno uključio u pomoć obolelima od cistične fibroze.\nKatić: Dobili smo šamar pred domaćom publikom\nKošarkaš Crvene zvezde Raško Katić rekao je posle poraza od Kahasola u Evrokupu sa 76:70 da je beogradski klub dobio šamar za koji se nada da će probuditi njegovu ekipu.\nVukoičić: Ne znam zašto igrače nije nosila podrška navijača s tribina\nTrener košarkaša Crvene zvezde Vlada Vukoičić izrazio je zabrinutost zbog dva poraza u nizu i smatra da je igra u prvoj četvrtini kumovala neuspehu u duelu sa Kahasolom (70:76) u poslednjem kolu grupne faze Evrokupa.\nSavović: Meč sa Kahasolom za perfektan skor i početak nove serije pobeda\nVukoičić pred Kahasol: Možda je dobro što smo izgubili od Budućnosti\nTrener košarkaša Crvene zvezde Vlada Vukoičić rekao je da je možda dobro što su crveno-beli porazom od Budućnosti prekinuli seriju od 11 uzastopnih pobeda.\nČović: Budućnost ne sme da se ponovi, potrebni su nam navijači\nKošarkaši Crvene zvezde DIVA prekinuli su seriju od 11 uzastopnih pobeda. Kobna za crveno-bele ponovo je bilo ekipa Budućnosti i dvorana Morača u kojoj Zvezda nije slavila još od 2004. godine.\nNikolić: Jedva čekamo meč sa Zvezdom, igraćemo "na nož" u Beogradu\nKošarkaši Radničkog iz Kragujevca savladali su Split sa 72:63 zabeleživši sedmu pobedu u ABA ligi. Trener Radničkog Miroslav Nikolić zadovoljan je formom ekipe koju u narednom kolu čeka derbi meč sa Crvenom zvezdom.\nSimonović: Maksimalna ozbiljnost protiv Širokog\nKošarkaši Crvene zvezde Diva su prethodnih nedelja bili nezadrživi, a žele da tako ostane i posle nedeljnog popodneva, kada u beogradski hram košarke ”Pionir” stižu gosti iz Širokog Brijega.\nVukoičić: Važna pobeda jer smo u Top 16, nastavljamo u istom ritmu\nKošarkaši Crvene zvezde nastavili su sa uspesima u Evrokupu, pošto su u meču 4. kola pobedili na gostovanju Sasari sa 97:94.


Radio Televizija Vojvodine: Pravo na peticje koje - niko ne uvažava (25.05.2010.)\nNOVI SAD - Iako je godišnje dobijala oko 450 primedaba i predloga građana, Skupština Srbije tek od pre dve nedelje ima jasno konstituisan Odbor koji će se baviti tim pitanjima.\nOdbor formalno postoji od 2007. godione, međutim u protekle dve godine nije se znalo ko su njegovi članovi, pa zapravo nije funkcionisao, naveli su učesnici panel diskusije "Uključenje građana i građanki u društveni i politički život kroz zastupanje prava na peticije i predloge" u Skupštini Vojvodine.\nJedno od osnovnih prava građana, ustanovljeno još u 12. veku, jeste da učestvuju u svim nivoima vlasti predlozima, peticijama ili žalbama. Iako je danas u Srbiji to njihovo pravo ustavom zagarantovano, ne postoje mehanizmi koji bi im to omogućili.\nInicijative i zakonski predlozi o kojima raspravlja republička Skupština u 95 odsto slučajeva dolaze na predlog Vlade. Ako nije tako, uglavnom se ne stavljaju ni na dnevni red, kaže poslanica Vesna Pešić.\n"Ja se ne sećam da smo ikada bilo kakvu zakonsku inicijativu građana stavili na dnevni red. Mogu da kažem da je bilo čak zakonskih inicijativa Skupštine Vojvodine koje republička Skupština nikada nije stavila na dnevni red. Poslaničke inicijative nikada nisu na dnevnom redu", navodi Vesna Pešić.\nPrema mišljenju pravnika iz YUCOM-a, Skupština Vojvodine je za korak ispred republičke Skupštine, jer ovde postoji Odbor za predloge i predstavke koji funkcioniše. Pred tim odborom trenutno se nalazi sedamdesetak predstavki građana koje se uglavnom odnose na povredu radnog prava, pritužbe na rad organa lokalnih samouprava i probleme sa infrastrukturom.\n"Prava iz radnog odnosa su uglavnom vezana za zaostale zarade, nepovezan radni staž i sve ono što su problemi koji prate tranziciju. S druge strane, pitanja o penzijsko-invalidskom osiguranju postavljaju građani iz bivših jugoslovenskih republika i načina na koji to može da se reši", kaže Milan Đukić predsednik Odbora za predloge i predstavke građana Skupštine Vojvodine.\nNa rad organa lokalnih samouprava građani se uglavnom žale zbog duge procedure izdavanja dozvola i izrade urbanističkih planova, a jedan deo predstavki odnosi se na uslove života u ustanovama zatvorskog tipa, o čemu je Skupština Vojvodine raspravljala na poslednjoj sednici. U čak 14 vojvođanskih opština građani nemaju ni formalnu mogućnost da se obrate organima vlasti, a slična je situacija i na ostalim nivoima, navode pravnici YUCOMA.\n"Da, vi imate situaciju da ste nešto podneli narodnoj Skupštini pre tri godine a da niko nije razmatrao vašu peticiju. To je nešto nedopustivo, a i sa aspekta građana je nedopustivo da ne mogu da ostvare svoja ljudska prava i da im predlozi odlaze na neke adrese sa kojih nikad neće dobiti odgovor“, navodi Milan Antonijević iz Komiteta pravnika za ljudska prava.\nYUCOM i Hajnrih Bol Štifung započeli su krajem prošle godine projekat uključenja građana u društveni i politički život kroz zastupanje prava na peticije i predstavke, jer su zaključili da ne postoji pravni okvir koji reguliše tu oblast, zbog čega ih organi vlasti uglavnom ignorišu.\nNakon Novog Sada, panel diskusije održaće se tokom maja i juna i u drugim gradovima Srbije.


NOVA POLICIJSKA OVLAŠĆENJA: Šokeri, sprejevi, električne palice, šta može poći naopako? – Sandžak PRESS\nNOVA POLICIJSKA OVLAŠĆENJA: Šokeri, sprejevi, električne palice, šta može poći naopako?\nKada policajac elektrošokerom “pogodi” žrtvu, dužan je da joj pruži medicinsku pomoć.\nTako se vidi da upotreba nadražujućeg spreja može izazvati „bolove u grudima, hladan znoj ili izrazito plitko disanje”, a tom prilikom se osobi na kojoj je upotrebljen mora „odmah pružiti stručna medicinska pomoć”.\nOsoba na kojoj je primenjen suzavac ili sprej treba da ispere lice i oči hladnom vodom, da ih ne trlja, rashladi „kontaminirana područja tela” vodom, ledom ili mokrim oblogama da ne bi došlo do oticanja.\nZa upotrebu elektrošokera i električne palice navodi se da će policijski službenik odmah omogućiti pružanje stručne medicinske pomoći ako lice „ostane u stanju stresa, šoka ili ako je lice pod uticajem alkohola ili drugih psihoaktivnih supstanci ili ima druge zdravstvene probleme ili traži medicinsku pomoć”.\nKad nije moguće primeniti druga sredstva prinude, ova elektromagnetna sredstva mogu se upotrebiti „izuzetno, sa naročitom pažnjom i za najkraće moguće vreme” i na osobama koje su ranjene, obilno krvare, trudnicama, mentalno obolelim osobama i srčanim bolesnicima.


U CRNOJ GORI "POLITIČKI RAT" BUKTI: Krivokapić zapretio i "ućutkao" Đukanovića | Najnovije vesti - Srbija danas\n17.05.2021. • 14:19 Srbija Danas/Sputnjik\nKrivokapić je tako reagovao posle saopštenja DPS u kom ta stranka poziva premijera da ukoliko poseduje neke dokaze o umešanosti bilo koga iz DPS u genocid u Srebrenici, neka ih momentalno prosledi relevantnim međunarodnim i institucijama u Bosni i Hercegovini. Iz DPS su naveli da Krivokapić "iznosi neistine, što već dugo radi manirom mamurnog kafanskog gosta, koji kao da sam za sebe ponavlja nešto što se kosi sa činjenicama i zdravom pameću".\nDPS je na taj način odgovorio na Krivokapićeve navode da "Milo Đukanović i njegovi bivši koalicioni partneri pokretanjem tog pitanja u parlamentu stvaraju nacionalne podele i pokušavaju da sa sebe speru odgovornost koja nije procesuirana" , te poručio DPS-u da "svog šefa pitaju gde je bio i šta je radio 90-tih, a ne njegovu vladu".\n- Svojim nepotpisanim saopštenjem, kako i priliči DPS-u, večitim kukavicama lične politike koju čak i oni odbacuju, u bledom pokušaju odbrane onoga što je neodbranjivo, politike koju je svet video i koju na ovim prostorima pamte svi, DPS uzalud pokušava da spere svoju ratnu prošlost intrigarenjem po biografijama ljudi koji Crnoj Gori ne duguju ništa, a kojima DPS duguje sve - navodi se u reagovanju premijera Zdravka Krivokapića.\n- Jedino što je postalo očigledno je da savest DPS-a, i gospodina koji se krije iza nepotpisanog saopštenja svoje partije, nije mirna, kao što je očigledno i da isti ni sami ne veruju u sadržaj toga teksta, pa hoće da im aktuelna vlast umiri savest i spasava političku čast. Sa nama, gospodo, nema pregovora i nema trgovine ni sa jednom jedinom žrtvom, nastalom upravo vašom politikom 90-tih. Ni čast ni savest niko vam ne može spasiti, jer vi niste spasavali narode SFRJ, nego ste ih ili predvodili u pogibije, ili njihove pogibije pomagali gorivom, oružjem i deportacijom - , navodi se u reagovanju Krivokapića.\n- Vi bi, gospodo iz DPS-a, trebalo da se izvinite porodicama žrtava, jer ste opet i opet pokazali da vam je političko važnije od državničkog držanja, da vam je populizam preči od mirnog počivanja srebreničkih žrtava i mira koji njihove porodice nalaze boreći se da nastave život bez najvoljenijih. Potpisali se ili ne, svako vaše saopštenje, gospodo iz DPS-a, rukopis je i rukodelo vašeg šefa, pa mu još ovim odgovaram: Dokazi o tridesetogodišnjem radu nose prvo njegovo ime, pa onda redom jasna imena i prezimena. Svi ti dokazi biće dostavljeni i do detalja ispitani pred reformisanim i slobodnim institucijama od kojih se nećete moći sakriti nijednim saopštenjem. Ostale kvalifikacije stavljam vama na Obraz, vama priliče, ne meni, niti ikome iz nove vlasti - naglašava Krivokapić.\nZdravko Krivokapić Milo Đukanović Crna Gora DPS Srebrenica rat u Bosni


Dodik: Dobio sam poziv za saslušanje – mojKontakt portal – Radio Televizija Kontakt\nDodik: Dobio sam poziv za saslušanje\nPredsjednik Republike Srpske Milorad Dodik izjavio je danas u Palama da odluka o privremenoj suspenziji glavnog tužioca BiH Gorana Salihovića govori o tome koliko su pravosuđe i tužilaštvo podložni raznim političkim uticajima, prije svih, Stranke demokratske akcije /SDA/.\nDodik je naglasio da SDA, uticajem na pravosuđe, pokušava da sve modelira u skladu sa svojim željama.\n“Sada stranci naravno ćute, sad im i nije stalo do pravosuđa kada se u njega uplete politika, ali u svakom slučaju to je njihova stvar”, rekao je Dodik novinarima komentarišući odluku Prvostepene disciplinske komisije Visokog sudskog i tužilačkog savjeta /VSTS/ BiH da se Salihović od sutra privremeno suspenduje sa dužnosti glavnog tužioca do okončanja disciplinskog postupka zbog pritužbi o povredi njegovih dužnosti.\nNavodeći da je dobio poziv Tužilaštva BiH za saslušanje zbog održavanja referenduma o Danu Republike, predsjednik Srpske potvrdio je da ostaje pri stavu da će se odazvati ovom pozivu u bilo kojoj pravosudnoj instituciji u Srpskoj, ali ne i u Sarajevu.\nOn je naglasio da je formalno već pripremljena apelacija Ustavnom sudu BiH u vezi sa ocjenom ustavnosti svih zakona i opštih pravnih akata koji su usvojeni u Parlamentu Federacije BiH, jer Klub Srba u Domu naroda ove institucije nije konstituisan u skladu sa Ustavom poslije izbora 2014. godine.\nKada je riječ o drugoj apelaciji Ustavnom sudu BiH koja se odnosi na 1. mart – “dan nezavisnosti BiH”, Dodik je objasnio da je potrebno da se ispune tehnički uslovi, odnosno da se prikupe potpisi članova Kluba poslanika SNSD-a u Narodnoj skupštini Republike Srpske.\n“Treba da se okupe ljudi koji žive na prostoru cijele Republike, vjerovatno sutra, jer je sutra sjednica Glavnog odbora SNSD-a, i tu ćemo prikupiti potpise, tako da ćemo u petak ili ponedjeljak moći formalno da podnesemo taj zahtjev”, precizirao je Dodik, koji je predsjednik SNSD-a.\nNBA klub Filadelfija kupio dva eSports tima\nJednodnevni pohod banjalučkih planinara na Čemernicu


Prema saznanjima redakcije, izmenjen plan reorganizacije nije podnet Privrednom sudu. Stečajni upravnik PIK-a „Bečej“ Pavel Severinji je 5. maja za Bečejski mozaik potvrdio da nije podneo sudu prerađen plan reorganizacije, jer su uslovi i mogućnosti za reorganizaciju kombinata opisani u postojećem predlogu plana reorganizacije (poslednji put je menjan u februaru 2015. godine). Prema rečima Severinjija, u maju neće biti održano ročište poverilaca na Privrednom sudu, već se očekuje rešenje sudije o bankrotu kombinata.\nNakon proglašavanja ban-krota PIK-a „Bečej“, rad u firmi će biti nastavljen kao i do sada, rekao je Severinji i dodao da je deo zaposlenih u kombinatu uplašen, ali da će plate isplaćivati i u budućnosti, kao i do sada, plaća se i prekovremeni i noćni rad, te su plate i veće od minimalne.\nNa pitanje da li postoje zainteresovani za kupovinu kombinata u celini ili u delovima, stečajni upravnik je rekao da će se to znati nakon proglašenja bankrota, to jest kada bude raspisan oglas za prodaju kombinata.\nPrema informacijama novinara Bečejskog mozaika sudija Privrednog suda u Novom Sadu doneo je rešenje o bankrotu PIK-a „Bečej“ 30. aprila, a rešenje treba da postane pravosnažno danas, 8. maja.\nViše iz ove kategorije « Na konkursu Uprave za kapitalna ulaganja Vojvodine: Problem vodosnabdevanja u Bačkom Petrovom Selu pred rešenjem\tDanas zaseda Skupština opštine: Na redu prvi rebalans budžeta opštine »


Čitajmo zajedno – Prutko, Dž.Donaldson – Pitajte Defektologa\nSlikovnice Džulije Donaldson su posebno inspirativne za čitanje i aktivnosti sa decom, na blogu sam pisala o Šta je saznala bubamara mala, Zbunjeno majmunče i Grozon istražuje prirodu i svaka od njih donosi sjajne priče i snažne poruke.\nJoš jedna knjiga u kolekciji ove autorke je Prutko, neobičan junak, koga je čudan splet okolnosti odvojio od porodice. Da, dobro ste pročitali, ovaj štap nije običan štap, on ima svoju porodicu koja mu jako nedostaje.\nPrutko je priča koja greje srce i uči nas da pričamo, razmišljamo i maštamo. Ovo je priča o prutu, za koga su svi mislili da je obična grana, a niko nije pomislio na njegova osećanja. A Prutko je samo tražio put da se vrati do svoje porodice.\nSrce uvek nađe put do porodice ❤\nPrutko je divna priča u stihu koja nam poručuje neke važne stvari. \nPonekad naizgled obične stvari mogu biti mnogo više kada uključimo maštu, pa tako jedan prut/štap može postati sve što nam je potrebno u tom trenutku – lutka koju uspavljujemo, magični štap da princa pretvorimo u žabu, mač da pobedimo aždaju.\nPRUTKA možete da nabavite preko sajta\nTagged knjige za decu, Kreativni centar, price o deda mrazu, prutko, slikovnice za decu, slikovnice za pet godina\nKako se senzorna integracija utiče na dečiji razvoj?


Svjetski dan mladih 2017: Mladi u BiH dijele svoje socio-ekonomske percepcije i iskustva\nMladi iz BiH pokazuju pozitivan stav prema EU i smatraju da bi se pridruživanjem Evropskoj uniji otvorile nove prilike za putovanja i pronalazak posla, novo istraživanje o socio-ekonomskim percepcijama mladih u BiH je pokazalo.\nIstraživanje je provela agencija PRISM Research tokom septembra/rujna 2016. godine, a sastoji se od kvantitativnog dijela sa rezultatima ankete (uzorak od 1200) i izvještaja sa diskusija fokus grupa (Mostar, Sarajevo, Banja Luka, Brčko). Mladi između 15 i 30 godina starosti su davali odgovore na pitanja unutar sljedećih šest tematskih poglavlja:\n• Trenutna situacija i opšti aktivizam mladih\n• Politička osvještenost i aktivizam\n• Članstvo BiH u Evropskoj uniji\n• Iskustva na radnom mjestu i sa traženjem posla\n• Mladi i poduzetništvo\n• Vrijednosti koje gaje mladi\nRezultati istraživanja pokazuju da mladi nisu zadovoljni političkom, ekonomskom niti društvenom situacijom u BiH, te smatraju da je situacija ostala nepromjenjena u odnosnu na situaciju od prije dvije godine. Smatraju da bi građani trebali biti pokretači promjena u društvu, kao i da svako ima svoju ulogu u tom procesu, ali ne vjeruju da njihov glas ima ikakvog utjecaja na strukture upravljanja na lokalnom ili nivou BiH.\nUnatoč navedenim stavovima o trenutnoj situaciji u BiH, veoma mali broj mladih je aktivan u volonterskim ili političkim aktivnostima, a najčešće navode nezainteresiranost za politički život kao razlog pasivnosti.\nPo pitanju pridruživanja Bosne i Hercegovine Evropskoj uniji mladi iz BiH pokazuju pozitivan stav prema EU i smatraju da bi se pridruživanjem otvorile nove prilike za putovanja i pronalazak posla. S druge strane, određeni broj mladih je zabrinut da bi BiH time postala ovisna o razvijenijim zemljama, te da bi došlo do veće ekonomske eksploatacije BiH.\nMeđutim, mladi su veoma slabo informisani o Reformskoj agendi – veoma mali broj je čuo za Agendu, dok je i među onima koji su čuli mali postotak mladih koji su je i pročitali i razumjeli.\nZa više rezultata i detalja, cijelo istraživanje možete preuzeti ovdje.\nRegionalna kancelarija za saradnju mladih (RYCO) objavila konačnu listu najuspješnijih prijedloga projekata


Anksioznost Arhive - Page 2 Of 3 - Kućni Lekar\nAnoreksija Autizam Bulimija Demencija Depresija Gaslajting Mesečarenje\nPTSP je psihijatrijski poremećaj koji može nastati nakon izloženosti ili svedočenja životno ugrožavajućim iskustvima. Vrste stresova koji mogu inducirati PTSP su različite. Tu spadaju teške nesreće, prirodne katastrofe, kriminalni…\nRedakcija Kucnilekar\t Sep 8, 2014\nKada ste u fizičkoj kondiciji, to ima još neke prednosti, osim zdravlja vašeg srca i pozitivne slike o sebi. Sudeći po istraživanjima, ako niste u formi, možete da imate probleme sa dugoročnim pamćenjem. To nisu dobre vesti, pogotovo…\nAnksioznost je potpuno normalan osećaj koji predstavlja jedan deo naših osećaja i koji prati sve važne trenutke u životu čoveka. Takav se osećaj može u jednom trenutku pretvoriti u emocionalni poremećaj. Nakon što se normalni osećaji…\nRadi se o potpuno normalnom osećaju koji predstavlja jedan deo naših osećaja i koji prati sve važne trenutke u životu čoveka. Takav se osećaj može u jednom trenutku pretvoriti u emocionalni poremećaj. Nakon što se normalni osećaji…\nAnksioznost Anksiozni poremećaj se definiše kao izraženi osećaj straha i teskobe. Strah je emocionalni i fiziološki odgovor na osećaj opasnosti iz okoline, a teskoba je neugodno emocionalno stanje koje je često udruženo sa…\nPilula za spavanje može da uspava zauvek\nKucniLekar\t Apr 15, 2013 0\nPrema novom kanadskom istraživanju, osobe koje redovno uzimaju lekove za lečenje nesanice ili anksioznosti imaju povećani rizik za smrt. Naučnici kanadskog Univerziteta Laval analizirali su podatke o više od 14.000 ljudi koji su…


Palestinska vlast: Priznavanjem Jerusalima Amerika objavila rat - Sputnjik Srbija\n02:46 06 Mart 2021\nPalestinska vlast: Priznavanjem Jerusalima Amerika objavila rat\n14:45 09.12.2017 Preuzmite kraći link\nPalestinsko rukovodstvo saopštilo je da odluku predsednika SAD Donalda Trampa da prizna Jerusalim za prestonicu Izraela smatra objavom rata, izjavio je član izvršne komisije Organizacije za oslobođenje Palestina Vasel Abu Josif.\nOn je istakao i da palestinske vlasti neće više primati nikakve američke delegacije, između ostalog ni potpredsednika Majka Pensa, koji bi trebalo uskoro da doputuje u Ramalu.\n„Nijedna američka delegacija nije dobrodošla na teritoriji okupirane palestinske države, kao što to nije ni zamenik američkog predsednika Majk Pens. Nakon odluke Trampa, obustavljamo sve pregovore sa SAD, taj potez predstavlja objavu rata protiv palestinskog naroda“, rekao je Josif.\nTramp je u sredu doneo odluku da prizna Jerusalim za prestonicu Izraela, ali je ta vest naišla na burnu rekaciju međunarodne javnosti, a posebno arapskih zemalja.\nNakon toga, Tramp je odlučio da na Bliski istok pošalje potpredsednika Majka Pensa kako bi razgovarao sa tamošnjim liderima o borbi protiv terorizma.\nobjava rata, Jerusalim, priznavanje, Palestina, Izrael


Šansa za opstanak za porodicu Dimić iz Straže | Radio Kosovska Mitrovica\nŠansa za opstanak za porodicu Dimić iz Straže\n15. July, 2019 12:33 |\nDevetočlana porodica Dimić koja živi u selu Straža, nadomak Gnjilana i humanitarna organizacija Kosovsko Pomoravlje uputili su apel za materijalnu pomoć ovoj porodici.\nDalibor i Zorica Dimić i njihova deca Tamara (14), Biljana (13), Bogdan (11), Bojan (10), Dimitrije (8), Emina (5) i najmlađi jednogodšinji Ilija su povratnička porodica koja se bori da obezbedi normalan život. Ovih dana raduju se novom članu porodice koji će ozariti njihov dom.\nPorodica Dimić, dobila je ove godine kuću, koja je izgrađena sredstvima Kancelarije za KiM, što je za ovu porodicu početak novog života. Međutim, kako navode, deca rastu, a samim tim i potrebe, nemaština je svuda oko njih, te jedva da uspevaju da se izbore sa problemima.\nU kući ove povratničke porodice, nema veš-mašine, a majka Zorica, koja je trenutno u drugom stanju, svakog dana pere veš na ruke. Njoj bi veš-mašina olakšala svakodnevne obaveze i imala bi više vremena da se posveti svojoj deci, navode iz HO Kosovsko Pomoravlje.\nMisija ove organizacije je da pomognu porodici Dimić da opstanu na Kosovu i Metohiji.\nDimići imaju plan kako da ostanu na Kosovu, ali iziskuju dodatnu pomoć dobronamernih ljudi.\nDalibor, glava ove porodice, je u razgovoru sa predstavnicima HO Kosovsko Pomoravlje istakao da bi mu nekoliko ovaca pomoglo da prehrani svoju porodicu. Zbog geografskog položaja sela i dobrih uslova, ova porodica želi da se bavi stočarstvom.\nZato iz ove organizacije nastoje da im pomognu da pokrenu njihovu ekonomiju kako bi porodica mogla da živi od svog rada. Kako navode, malo stado od oko deset ovaca bilo bi dovoljno za pokretanje „ekonomije“.\nIz organizacije „Kosovsko Pomoravlje“ pozivaju sve ljude da pomognu porodici Dimić iz Straže.\nSvaka pomoć je dobrodošla, a oni će svojim opstankom i ostankom ulepšati Pomoravlje, poručuju iz ove organizacije.\nŽiro račune na kojima se može uplatiti novac za ovu porodicu možete pronaći ovde.


srbija napredak fifina rang lista\n30. November, 19:37\nRekord Srbije u posljednjih deset godina: Orlovi ovo dugo nisu uradili, može li Piksi da nadmaši uspjeh Antića? 0 Podijeli Podijeli na facebook Podijeli na twitter Podijeli na viber Pošalji na mail\n19.11.2021. / 15:51\nPoslije velike pobjede u Portugalu, to je moralo da se desi.\nFudbalska reprezentacija Srbije plasirala se na Svjetsko prvenstvo u Kataru, obezbijedivši sebi mjesto među 32 najbolje selekcije na planeti pobjedom nad Portugalom u Lisabonu.\nA da je ekipa Dragana Stojkovića Piksija napravila veliki pomak pokazuje i najnovija FIFA rang lista, na kojoj Orlovi zauzimaju najbolje mjesto još od 2011. godine!\nSrbija je pobjedom nad Portugalom osvojila novih 20.04 bodova, pa je sa 25. skočila na 23. mjesto FIFA rang liste!\nFudbaler prevario djevojku s dvije poznate cice: "Ulovili" ga s prsatom rijaliti zvijezdom, a sada i sa glumicom! (FOTO)\nStrateg Radnika pred gostovanje na Grbavici: Igraćemo na najboljem terenu, gdje vlada prava fudbalska atmosfera!\nKoliko je to dobar napredak pokazuje da je Srbija poslije samo osam takmičarskih utakmica u 2021. godini napredovala od 30. pozicije, gdje je bila na kraju prošle godine, poslije neuspjeha u kvalifikacijama za Evropsko prvenstvo.\nPiksijevi Orlovi su sada na mjestu koje će im najvjerovatnije donijeti mjesto u 3. šeširu na žrijebu za grupnu fazu Mundijala, koji je na programu 1. aprila 2022. godine.\nInače, posljednji put Srbija je bila ovako visoko plasirana 2011. godine, kada su u jednom trenutku zauzimali i čak 16. mjesto na rang listi.\nNajbolji uspjeh reprezentacije Srbije bilo je 13. mjesto tokom 2009. i 2010. godine, u periodu kada je legendarni Radomir Antić vodio Orlove na Mundijal u Južnu Afriku...\nSrpski fudbaler ima najmoćnije tetovaže: Ogromna zmija preko leđa i rukav - pokazao ih u Portugalu! (FOTO)\norlovi fudbal Srbija


U TK danas stigle vakcine protiv sezonske gripe - Kameleon M&M\n- in Tuzla, Tuzlanski kanton, Vijesti\nNa područje Tuzlanskog kantona danas je isporučeno više od pet hiljada doza vakcine protiv sezonske gripe.\nZajedničkom aktivnošću Zavoda zdravstvenog osiguranja, Ministarstva zdravstva i Zavoda za javno zdravstvo TK osigurane su ove količine vakcina koje će biti distribuirane domovima zdravlja. Kako navode iz Zavoda za javno zdravstvo, domovi su već obaviješteni kako bi došli i preuzeli određene količine koje su predviđene Programom imunizacije u TK.\n”Već su neki domovi zdravlja došli, preostali će doći u četvrtak i oni će dalje vršiti distribuciju prema ambulantama porodične medicine, koji će utvrđivati indikaciju prema preporukama Zavoda za javno zdravstvo koji su utvrdili rizične grupe koje predviđamo odnosno koje bi željeli vakcinisati protiv ovosezonske gripe. Nadam se da će vakcinacija početi u četvrtak u ambulantama porodične medicine”, kaže prim.dr. Blaško Topalović, specijalista epidemiologije.


VELIKA REVOLUCIJA U FUDBALU! Evropska takmičenja se TOTALNO MENJAJU, neće biti grupnih faza, takmičenje će činti jedna grupa od 36 klubova - Crvena zvezda info\nSrbija / 93 pregleda\nOstalo / 559 pregleda\nVELIKA REVOLUCIJA U FUDBALU! Evropska takmičenja se TOTALNO MENJAJU, neće biti grupnih faza, takmičenje će činti jedna grupa od 36 klubova\nTrebalo bi da bude ozvaničeno ovog meseca\nEvropska klupska asocijacija je na sastanku u Beču dala svoj predlog, a nakon što je Naser Al Kelaifi ideju o osnivanju Superlige pretvorio u prah, reč predsednika Pari Sen Žermena sa uvažavanjem se sluša u Nionu.\nI svi su saglasni da će predlog biti usvojen već koliko ovog meseca, a da će klupska takmičenja na Starom kontinentu od sezone 2024/2025 izgledati sasvim drugačije.\nKad je reč o Ligi šampiona o tome se već pisalo, jer vodeće fudbalske zemlje uglavnom se samo na nju i koncetrišu. Ali ono što se do sada nije pričalo jeste ideja da se sva tri evropska takmičenja – i Liga šampiona i Liga Evrope i Liga konferencije – igraju u istom, sasvim novom formatu.\nPrema informacijama Mozzart Sporta, u svakom takmičenju će igrati po 36 klubova, ali će grupna faza – izumreti.\nUbuduće će svih 36 klubova biti rangirani na jedinstvenoj tabeli i svi će igrati po 10 utakmica – po pet kod kuće i na strani – ali sa različitim rivalima.\nPrvih osam ekipa bi išlo direktno u osminu finala, dok bi timovi plasirani od devete do 24. pozicije tu privilegiju morali da zarade kroz baraž.\nOstaje dalje da se definiše kako bi se žrebali rivali, jer ako na žrebu za grupe imaš šešire verovatno bi i ovde potrencijalni protivnici bili rangirani po koeficijentu da se ne bi desilo da jedan tim izvuče 10 najboljih, a drugih 10 najgorih klubova. Otom-potom.\nSad je najbitnije znati da će sva tri takmičenja imati po 36 učesnika i da će se njihovi rezultati meriti na jednoj tabeli.\nTo će se automatski odraziti i na sistem popune tri pomenuta takmičenja. Kad je reč o Ligi šampiona, jedno mesto će pripasti četvrtom timu iz petoplasirane lige u Evropi (trenutno Francuska), jednog učesnika više ćemo dobiti kroz kvalifikacije, dok bi preostala dva dobili timovi sa najboljim koeficijentom na Uefinoj listi koji nisu plasman u LŠ ostvarili kroz državne šampionate.\nŠto se tiče dva slabija takmičenja tu se menja manje. Ali će, samo primera raditi, neke slabije rangirane lige dobiti predstavnika u kvalifikacijama za Ligu Evrope, dok su do sada morale da se zadovolje Ligom konferencije.\nBroj predstavnika koja svaka zemlja daje ostaće manje-više isti. Prvih 15 liga imaće minimum po pet predstavnika u Evropi, bar dva u Ligi šampiona, od plasmana na Uefinoj listi zavisiće iz koje faze kreću...


Operateri: Dijaspora verovatno ostaje bez programa javnog servisa, razlog je ugovor RTS-a i Telekoma - Infobrif\nObjavljeno 4.03.2019. u 18:25\nBEOGRAD – Gledaoci u dijaspori mogli bi uskoro da ostanu bez programa javnog servisa Radio televizije Srbije (RTS) zbog odluke te kuće da prava distribucije programa u inostranstvu proda domaćoj kompaniji Telekom, koja je višestruko podigla cene, tvrde operateri.\n„Povećanjem cena na 1,2 evra mesečno po korisniku, što je 20 puta više nego do sada, Telekom je poslao poruku gradjanima da im nije važan njihov interes, a Junajted grupi da želi da bude jedini na tržištu“, rekla je Lukić.\n„RTS se ponaša nezainteresovano prema gledaocima u dijaspori jer je prodao prava distribucije programa u inostranstvu za samo pet miliona evra godišnje iako ga gradjani i budžet Srbije finansiraju sa 90 miliona evra godišnje“, rekla je Lukić.\nLepljenjem nalepnica na ulazna vrata RTS-a završen protest…\nCene na Adi Ciganliji paprene, evo koliko košta sladoled, a…\n„Novom cenovnom politikom Telekom želi da bude provilegovan na tržištu u dijaspori“, kazala je Lukić i navela da to dokazuje i to što je Telekom nedavno kupio kompaniju GSS MEDIA koja je konkurencija platformi Net TV, a da gradjani Srbije o tome nisu ni informisani.\nLepljenjem nalepnica na ulazna vrata RTS-a završen protest „1 od 5…


Krizne komunikacije u oblasti bezbednosti hrane - Sajmovi i dešavanja | Agroklub.rs\nU Privrednoj komori Srbije danas je održan edukativni trening "Krizna komunikacija u oblasti bezbednosti hrane".\nU Privrednoj komori Srbije danas je održan edukativni trening "Krizna komunikacija u oblasti bezbednosti hrane".\nTrening je deo aktivnosti Projekta "Politički dijalog između javnog i privatnog sektora u oblasti mesa i mleka", koji sprovode Organizacija za hranu i poljoprivredu Ujedinjenih nacija (UN FAO) i Evropska banka za obnovu i razvoj (EBRD) u saradnji sa Ministarstvom poljoprivrede i zaštite životne sredine Srbije. Cilj treninga je da se polaznici upoznaju sa osnovnim elementima efikasne komunikacije u kriznim situacijama u oblasti bezbednosti hrane, zbog velikog uticaja na informisanost, zdravlje i bezbednost potrošača, kao i ekonomske posledice takvih situacija na sektor agrobiznisa, proizvodnje i prerade hrane.\nKako prevazići kriznu situaciju?\nTamara Vlastelica Bakić, ekspert za komunikacije i docent na Fakultetu organizacionih nauka u Beogradu istakla je, u svojoj prezentaciji, da su glavni principi krizne komunikacije pravovremenost, tačnost, pouzdanost, relevantnost, doslednost, transparentnost i nezavisnost. Kako je objasnila, proaktivan pristup komunikaciji, preventivno delovanje i koordinisana saradnja korporativnog sektora i relevantnih državnih institucija, uz uvažavanje svih zainteresovanih strana, su najefikasniji načini da se krizna situacija prevaziđe brzo i sa najmanjim posledicama.\nMiloš Milovanović, koordinator Projekta FAO, predstavio je "Protokol o saradnji u komunikacijama u kriznim situacijama u oblasti bezbednosti hrane", koji su prošle godine potpisali Ministarstvo poljoprivrede i zaštite životne sredine i proizvođači i prerađivači mleka u Srbiji, koji sadrži smernice za saradnju privatnog i javnog sektora u kriznoj komunikaciji.\nNa seminaru su učestvovali predstavnici poslovne zajednice u oblasti proizvodnje, prerade i prometa mleka i mesa, nadležnih ministarstava i drugih relevantnih državnih institucija, akademske zajednice i medija. Udruženje za poljoprivredu prehrambenu industriju šumarstvo i vodoprivredu Privredne komore Srbije aktivno učestvuje u sprovođenju Projekta.\nTamara Vlastelica Bakić Krizno komuniciranje Prerađivači mleka Miloš Milovanović Agrobiznis Bezbednost hrane FAO


Tivat opština za primjer - CdM\nTivat opština za primjer\nIz opštine Tivat pristiže veoma mali broj zahtjeva za nadokanadu štete, što je donekle i zasluga opštinskih službi. Ova opština može biti primjer ostalim opštinama u dijelu smanjenja rizika od nastanka elementarnih nepogoda, saopštila je ministarka bez portfelja Marija Vučinović, tokom radne posjete Opštini Tivat, gdje se sastala sa predsjednikom Opštine Sinišom Kusovcem, rukovodiocem Službe zaštite i spašavanja Zoranom Barbićem, direktorom Komunalnog preduzeća Vladom Đukićem, kao i predsjednicom Komisije za elementarne nepogode opštine Radmilom Kilibardom.\nSagovornici su upoznali ministarku Vučinović sa svojim nadležnostima, kao i stanjem na teritoriji opštine, stavljajući akcenat na preventivne mjere koje opštinske službe preduzimaju kod pojave elementranih nepogoda.\n“Predsjednik Opštine Siniša Kusovac je izjavio da se iz lokalnog kapitalnog budžeta, opredjeljuju sredstva za realizaciju preventivnih mjera, koje u krajnjem, rezultiraju smanjenjem rizika od potencijalnog nanošenja većih šteta, kao posljedica savjesnog rada opštinskih službi”, saopšteno je iz kabneta Vučinovićeve.\nOna je obišla Aerodrom Tivat, gdje se sastala sa direktorom Radovanom Marićem, savjetnikom izršnog direktora Aerodroma Crne Gore Draganom Radulovićem, kao i zamjenicom direktora Aerodroma Tivat Sanjom Mičić.\nMarić je kazao da u predstojećoj sezoni to preduzeće planira da opsluži preko 1,3 miliona putnika i nekoliko hiljada vazduhoplova različitih kategorija, dodajući da će da će se, uz neophodne intervencije na manevarskim površinama i novim Terminalom 2, podići sigurnost vazdušnog saobraćaja na viši nivo i u relativno kratkom periodu dočekati i dvomilioniti putnik.\nTagsMarija Vučinović Siniša Kusovac Tivat Vlada Crne Gore


ASOCIJACIJA SPORT ZA SVE Đerić i Štefanek za masovnost u sportu\nZlatni olimijac i od nedavno predsednik Sportskog saveza Srbije Davor Štefanek, v.d. generalnog sekretara Goran Marinković i savetnica Kristina Salijević posetili su Asocijaciju Sport za sve Srbije.\nVelizar Đerić i Davor Štefanek\nGoste su, u ime domaćina, pozdravili predsednik Velizar Đerić, generalni sekretar Jezdimir Marsenić, predsednik Stručnog odbora prof. dr Dušan Mitić, kao i članovi Upravnog odbora Slobodan Unković i Duško Jovičić.\nU prijatnom razgovoru podsetili su na višegodišnju uspešnu saradnju ovih dve sportske organizacije. U kvalitetu i značaju te saradnje treba tražiti i razlog zašto je baš Sport za sve bio izbor za prvu Nacionalnu sportsku organizaciju koju je ovaj sastav Sportskog saveza Srbije posetio.\nIstakli su značaj masovnog sporta za programski koncept Sportskog saveza Srbije i ostvarivanje vrhunskih dostignuća, a posebno na značaj sportskih aktivnosti za unapređenje i očuvanje zdravlja nacije.\nĐerić je ukazao na izuzetne mogućnosti unapređenja i želje da oblast sprtske rekreacije i Sporta za sve kao krovne organizacije prepoznate od Sportskog saveza Srbije u toj oblasti budu zajednički nacionalni interes.\nMarsenić i Mitić kao i Unković i Jovičić upoznali su goste sa Strategijom razvoja Sporta za sve i predstojećim aktivnostima sa posebnim osvrtom na domaćinsku ulogu svih sportskih činilaca na realizaciji 14. Evropskih kompanijskih zimskih sportskih igara, koje će se održati na Kopaoniku od 21. do 25. marta 2018. godine.\nOvaj masovni događaj, čiji je organizator Evropska fedeacija kompanijskog sporta, okupiće više od 1.000 rekreativaca-takmičara iz 15 evropskih zemalja. Pored takmičenja, kao deo igara, relizovaće se Međunarodna naučna konferencija i ekološka akcija „Očistimo Kopaonik - Koš za čist Kop“.\nPredsednik SSS Davor Štefanek podržao je aktivnosti Asocijacije i obećao da će lično sa saradnicima prisustvovati igrama i dati takmičarski doprinos.


PREUZIMANJE Dornier Do328 Turbo za FSX - Rikoooo\nPreuzimanja 16 284\nOsnovni Do328 je prvi put letio na 6 Decembru 1991 i ušao u komercijalni servis u oktobru 1993. Novi 328-ov trup omogućio je udobno sjedenje za 3-a uz potencijal za konfiguraciju 4-a. U kombinaciji sa superkritičnim krilom razvijenim od Dorniers Do 228, ovo je dalo 328 odlične mogućnosti za krstarenje i penjanje. U 2005-u, Australska agencija za pomorsku sigurnost (AMSA) dodijelila je ugovor AeroRescueu za dugoročnu potragu i spašavanje (SAR) u Australiji.\nPet 328-100-a je postupno naručeno od 2006 do februara 2007 i stacionirano oko australske obale kako bi se osigurao 24 sat, 30 minutni odgovor.\nU januaru 2008 ukupno 80 Dornier 328-100 avion je ostao u avio servisima.\nUključiti 3 repaints, kompletan paket dobra kvaliteta


"Postoji nekoliko nejasnoća, posebno o Trampovom stavu o Bregzitu i činjenici da promoviše tvrd Bregzit", rekao je Makron u intervjuu na engleskom za američki časopis Njujorker (New Yorker), prenosi Beta.\n"Mislim da treba da razjasni svoj stav prema Evropi", dodao je francuski predsednik.\nMakron je o evropskim izborima na kojima je njegova stranka Republika u pokretu dobila manje glasova od ekstremno desničarskog Nacionalnog okupljanja, rekao da je dobro što koalicija ekstremne desnice nije dobila većinu u Evropskom parlamentu.\nPrema njegovim rečima, to je jedna od dobrih strana evropskih izbora mada smatra da su ekstremno desničarske stranke imale pomoć iz inostranstva.\nMakron je rekao da ne smatra da je Tramp iza toga već Stiv Benon, bivši savetnik Bele kuće za kojeg je pre nekoliko nedelja rekao da radi na "raskrinkavanju Evrope".\nTramp je, sa svoje strane, proteklog vikenda rekao za američku televiziju En Bi Si (NBC) da ne zna šta će sa Evropom odgovarajući na pitanje o evropskim naporima da opstane međunarodni sporazum o iranskom nuklearnom programu iz kojeg su SAD istupile.\n"Veoma smo velikodušni prema Evropi. Brinemo se o njoj. Trošimo ogroman novac za NATO, a već dugo nas koristi i kad je u pitanju trgovinska razmena", rekao je Tramp.


Blogerka mislila da snima kofer usred prelepog jezera, a onda je saznala jezivu istinu (foto)\nA. J. 3. maja 2019. 15:25\nJedna Jutjuberka snimila je slučajno kofer usred jezera u kom bi moglo da bude telo žrtve masovnog ubice-oficira sa Kipra.\nKovčeg koji se vidi na njenom snimku (oko 2:08) s putovanja na Kipar mogao bi biti povezan sa serijom ubistava žena koje je počinio pripadnik vojske. Osumnjičeni ubica je pre nekoliko dana priznao da je ubio sedmoro ljudi i policijskim službenicima rekao je da je neke od svojih žrtava u koferima bacio u jezero koje je postalo popularno odredište za blogere.\nI Sara Fank, vlogerka iz Njujorka, bila je očarana lepotom jezera blizu napuštenog rudnika zapadno od Nikozije koje je posetila pre dve godine, iz New Yorka, a nakon priznanja ubice, njen video ponovo se našao u centru pažnje.\n„Ovako izgledaju epizode o ubitvima“, čuje se glas njenog dečka Luisa Janesa koji se šalio tokom snimanja. I Sara je rekla da je „osećala miris smrti u vazduhu“, zbog čega njen video mnogi sada gledaju drugim očima.\nPokušala da se ukrca sa avion sa dva miliona evra, odmah uhapšena\nKakav maler: Pao mu kofer na glavu, tek presadio kosu\nNakon vesti o priznanju Fank se oglasila na blogu s fotografijama kovčega, a zamolila je ljude i da joj se ne javljaju s pitanjima o toj temi. „Ovo je užasno i potresena sam zbog porodica žrtava“, napisala je. „Osećaj je bio malo sablastan, ali nisam videla ništa nenormalno… nemam drugih informacija o jezeru. To su sve informacije koje imam i nadam se da pomažu“, prenosi Index.hr.\nGardijan izveštava da su dosad pronađena četiri tela, ali primećuje da ostrvo ima „nebrojeno“ nerešenih slučajeva vezanih za nestale migrantkinje, pa se sumnja da je broj žrtava mnogo veći..


Broj zaposlenih u Srbiji je u 2021. bio je 2.848.800 i u poređenju sa prethodnom godinom veći je za 72.100, što je povećanje od 2,6 odsto, saopštio je danas Republički zavod za statistiku.\nTakođe, broj nezaposlenih je prošle godine bio 352.400, ili 17,8 odsto više (53.200) nego godinu dana ranije, dok je broj stanovnika van radne snage smanjen za 162.500, ili 5,8 odsto i iznosio je 2.655.700.\nNa međugodišnjem nivou, stopa zaposlenosti povećana je za 1,5 procentnih poena, a nezaposlenosti za 1,3 i u 2021. godini iznosile su 48,6 odsto i 11 odsto. Stopa stanovništva van radne snage smanjena je za 2,5 procenta i iznosila je 45,3 odsto.\nKako je objašnjeno, uzrok povećanja nezaposlenosti na račun smanjenja stanovništva van radne snage, posledica je promena izazvanih krizom usled pandemije koronavirusa tokom 2020. godine, jer tada pojedinci koji nisu mogli da traže posao ili nisu bili u mogućnosti da počnu da rade zbog mera sprečavanja širenja virusa, prema definicijama Međunarodne organizacije rada, nisu smatrani nezaposlenim, već su svrstavani u kontingent stanovništva van radne snage.\n- Otuda se povećanje stope nezaposlenosti sa 9,7 odsto u 2020. na 11 odsto u 2021. godini i smanjenje stope stanovništva van radne snage sa 47,8 na 45,3 odsto u istom periodu mogu smatrati pokazateljima oporavka, jer se vraćaju na nivo pre krize izazvane pandemijom. U istom periodu stopa zaposlenosti povećana je sa 47,1 na 48,6 odsto - navedeno je u Anketi o radnoj snazi za 2021. godinu koju je objavio Republički zavod za statistiku.\nU 2021. godini broj samostalnih zaposlenih iznosio je 484.400, zaposlenih radnika (koji rade za poslodavca) bilo je 2.192.400, a broj neplaćenih porodičnih radnika iznosio je 172.000.\nКada se posmatra struktura zaposlenih radnika prema vrsti radnog odnosa, primetno najzastupljenija kategorija jesu zaposleni radnici koji rade na neodređeno - 1.690.900, zatim slede zaposleni na određeno, kojih je u 2021. godini bilo 421.700, dok je zaposlenih koji rade sezonski i povremeno u 2021. godini bilo 79.800.\nOvde mladi odmah nađu posao\nКada se posmatra starosna struktura zaposlenih prema sektorima delatnosti, Informisanje i komunikacije se izdvaja kao sektor sa najvećim učešćem mlađih zaposlenih (do 34 godine starosti), 44,2%, i najmanjim učešćem starijih zaposlenih (preko 55 godina starosti), 8,9%. Jedino još u sektoru delatnosti Umetnost, zabava i rekreacija učešće zaposlenih koji su mlađi od 34 godine u ukupnoj zaposlenosti u sektoru prelazi 40%.\nS druge strane, kao "najstariji“ sektor delatnosti izdvaja se Poljoprivreda, šumarstvo i ribarstvo, gde učešće zaposlenih koji su stariji od 55 godina iznosi 45,1%, dok je učešće mlađih zaposlenih u ovom sektoru najmanje i iznosi 16,3%.\nNajviše imamo stručnjaka i umetnika\nKada se posmatra ukupan broj zaposlenih građana prema zanimanju, podaci za 2021. godinu pokazuju da Srbija najviše ima stručnjaka i umetnika - 434.800, što je svaki šesti zaposleni. Potom slede uslužna i trgovačka zanimanja - 427.800, pa poljoprivrednika, šumara i i ribara - 365.600. Takođe, imamo 354.700 zanatlija, 318.800 inženjera i 318.200 mašinskih radnika, montera i vozača.\nJednostavna zanimanja obavlja 255.500 radnika, a administrativnih službenika imamo 255.200.\nSrbija ima i 99.800 direktora, funkcionare i zakonadovaca, kao i 18.500 vojnika, navedeno je u Anketi o radnoj snazi u 2021.


Bjelopavlići pripadaju haplogrupi E-V13 staroj 10 000 godina - Volim Danilovgrad\nTagged: Bjelopavlici, Genetika, Narodi\nNa sreću, u Crnoj Gori se većina predanja pokazala tačnim i tako smo bili u stanju da genetički profilišemo većinu današnjih teritorija. Danas znamo da Bjelopavlići pripadaju haplogrupi E-V13 grani CTS5856.\nOva posebna podgrupa haplogrupe E je tipična za Balkan i Evropu. Van Evrope je ima u veoma malim procentima. U Crnoj Gori je zastupljena 30%, karpatskim Rusinima 25-30%, Cincarima 20%, Sicilijancima 20%, Srbima 19%, Makedoncima 18%, Bugarima 17%, Rumunima 15%, južnoj Italiji i Korzici od 15-25%, arapskim Druzima 10-20%.\n2011. analizom kostiju sa jednog neolitskog nalazišta u Španiji starog 7000 godina nađeni su pripadnici ove haplogrupe sa velikim podudaranjem u današnjem stanovništvu Crne Gore. To dokazuje da su pripadnici haplogrupe E-V13 bili dio rane evropske neolitske zemljoradničke kulture.\nKao što se vidi iz rasporeda ove haplogrupe, njeno glavno središte danas u Evropi je centralni Balkan. Sva je prilika da je u istorijskom smislu, starosjedilačko stanovništvo Balkana označeno često kao vlaško pripadalo ovoj haplogrupi. Posebno je to uočljivo na primjeru vlaške populacije na Karpatima koju upravo ova haplogrupa odvaja od okolne slovenske populacije. Slično je i sa pojedinim crnogorskim plemenima kod kojih se upravo zahvaljajući ovoj haplogrupi može definisati starosjedilački, mahom neslovenski sloj plemena.


Izveštaj sa Velograd festivala - UZB Ulice za bicikliste\nIzveštaj sa Velograd festivala\nOd 14. do 16. juna 2013. u Savamaloj održan je “Beograd Velograd“, prvi beogradski festival posvećen biciklizmu. Zahvaljujući entuzijazmu Ralfa iz iBikeBelgrade, imali smo jedinstvenu priliku da na jednom mestu vidimo udruženja, firme i pojedince čije se aktivnosti tiču bicikala i svega što oni znače za grad. Kombinacija predavanja, radionica i kulturnih dešavanja pokazala se kao idealna forma za događaj ove vrste, i verujemo da se niko od gostiju nije ni na momenat dosađivao.\nPosebno bismo izdvojili predavanje i radionicu gosta iz Holandije, cikloprofesora Marka te Bremelšteta sa univerziteta u Amsterdamu, koji je preneo dragocena iskustva iz svoje zemlje, uzbudljivu priču o borbi za normalno urbano okruženje, koja je dobijena ali nije i gotova. Iako nama iz ove perspektive Holandija izgleda svetlosnim godinama ispred nas, prošla je istim putem kojim prolazimo i mi danas, ovde. Marko je analizirao tesnu povezanost biciklizma sa globalnijom urbanističkom slikom grada i pokazao da naizgled nevezane promene, poput izgradnje velikih trgovačkih centara van grada, mnogo i trajno utiču na pravac saobraćajne strategije jednog grada. Na radionici koju je kasnije vodio, videli smo da se ta bitka može voditi i malim koracima, i da apsolutno svako, makar i skromnim doprinosom, može da pomogne tome da gradovi postanu humanija okruženja za život.\nI UZB je učestvovao na jednoj od radionica, gde smo predstavili svoje aktivnosti i razmenili iskustva sa kolegama iz Skoplja i Novog Sada. Takođe, iskoristili smo priliku i prikupili dosta potpisa za našu peticiju i podelili dosta promo materijala.\nProgram za nedelju počeo je “narandžastom vožnjom”, u kojoj je učestvovalo oko 300 ljudi, a zabava je nastavljena u KC Grad, gde su održani mečevi u bajk-polou, spora trka, izgradnja art-biciklističkog parkinga, modna revija na biciklima, koncert itd…\nPrvi Velograd biciklistički festival je ispunio sva očekivanja, pokazao da ima puno potencijala i iskreno se nadamo da će postati tradicionalan beogradski letnji događaj. Biciklistički pozdrav do iduće godine!\nViše fotografija možete videti na Fejsbuk stranici Velograd festivala.


Grafički dizajnirana kancelarija u Melburnu - Moj Enterijer – Kupatila, Nameštaj, Kuhinje, Garniture...\nGrafički dizajnirana kancelarija u Melburnu\nStudio Tom Robertson Architects dizajnirao je najnoviji dom kompanije Candlefox HQ u australijskom gradu Melburnu...\nMarketinška firma namenjena edukaciji u polju, zahtevala je novi prostor kako bi smestila svojih dvadeset zaposlenih i sve prostorije namenjene sastancima. Razultat je nastao u vidu grafičkog dizajna, u kombinaciji enterijera crne i bele boje, ulepšanog sa nekoliko prirodnih karakteristika i unutrašnjih bašti.\nOva moderna kancelarija obeležena je crnom i belom kombinacijom, koja ponekada može postati previše minimalistička za određene ljude, međutim, sa uključivanjem različitih zelenih biljaka čitavim njenim enterijerom, čitav prostor definitivno oživljava.\nUvećana struktura crnih cevnih konstrukcija talasa čitavom unutrašnjošću kancelarije, što je omogućilo biljkama da rastu i razvijaju se u nastalim džepovima tokom vremena. Kako su biljke rasle, došlo je do dodatne vizuelne separacije između različitih površina bez njihovog zatvaranja.\nVisoki beli plafoni upareni su zidovima iste boje i tamnim podovima pružaju osećaj otvorenosti i svetlom ispunjen prostor, dok crni nameštaj vešto uzemljuje celokupnu kompoziciju. Glavna tema se nastavlja u svim delovima uključujući i kuhinju, koja poseduje pozadine od crnih keramičkih pločica.\nPROČITAJTE SLEDEĆI TEKST: Zavirite u sedište kompanije Vans


U sklopu radova na parternom uređenju ulice Jovana Popovića, u četvrtak, 12. septembra, postavljen je novi asfalt. Radove je obišao predsednik Skupštine opštine Bela Crkva Marjan Aleksić\nOvog vikenda ljubitelji fudbala imaće priliku da gledaju utakmice u Sakulama i Barandi, dok su drugoligaši na gostovanjima.\nBrestovčanin novi selektor košarkaša Srbije?\nSve glasnije se priča - Aleksandar Đorđević više neće biti selektor Srbije. I pored današnje pobede protiv SAD.\nJoš jedan projekat za bezbednost u saobraćaju: POSTAVLJANJE USPORIVAČA BRZINE U SAKULAMA\n„Dani polja“ okupili veliki broj poljoprivrednika\nObeležavanjem Svetskog dana prve pomoći organizacije Crvenog krsta širom sveta nastoje da skrenu pažnju javnosti o značaju poznavanja prve pomoći za pojedinca/ku i za društvenu zajednicu. Skrećemo pažnju na to da prva pomoć treba da bude dostupna svima, bez obzira na rasu, pol i uzrast, na pripadnost bilo kom društvenom sloju ili grupi. U prvoj pomoći ne sme biti diskriminacije, ne sme biti marginalizovanih grupa, ne sme biti nevidljivih i zaboravljenih kategorija ljudi u društvu.\n"Bajke detinjstva" u Kulturnom centru\nDečji festival ruskog filma "Bajke detinjstva" biće održan 16.09.2019. od 16h u Kulturnom centru Pančeva.


OD SUTRA POČINJE UVOĐENJE ČAK DEVET NOVIH LINIJA ER SRBIJE | Ekspres.net\nInauguracioni letovi ka Helsinkiju i Barseloni zakazani su za 1. jun, nakon čega će se letovi ka prestonici Finske obavljati tri puta, a čuvenoj španskoj destinaciji dva puta nedeljno. Već narednog dana avioni Er Srbije poleteće ka čak tri nove destinacije, spajajući Beograd sa Nicom i Madridom dva puta, a sa Kijevom tri puta nedeljno. Prvi let za Krasnodar biće obavljen 3. juna, nakon čega će se ka gradu na jugu Rusije leteti tri puta nedeljno. Uvođenje letova za Rijeku i Kairo, koji će se obavljati dva puta nedeljno, planirano je za 4. jun. Poslednjim inauguracionim letom od Beograda ka Zadru, Er Srbija će 21. juna obeležiti povezivanje i sa ovim gradom u Hrvatskoj koji će na planu\nleta biti dva puta nedeljno tokom letnje sezone.\n“Uvođenjem čak devet novih linija u toku samo jednog meseca, Er Srbija je još jednom potvrdilapoziciju regionalnog lidera u oblasti komercijalnog avio-saobraćaja. Veoma nas raduje što smopažljivim izborom destinacija značajno unapredili funkcionalnost naše mreže, u skladu sa željamaputnika i strateškim planovima dalje ekspanzije. Pokretanje novih linija rezultat je vrednogvišemesečnog rada brojnih službi srpske nacionalne avio-kompanije, što nas čini izuzetnoponosnim,” izjavio je generalni direktor Er Srbije Dankan Nejsmit.\nPovezivanjem srpske prestonice sa devet strateški raspoređenih novih destinacija i proširenjemmeđunarodne mreže Er Srbije na ukupno 49 destinacija nacionalni avio-prevoznik pruža snažnu podršku privredi i podstiče rast turizma.\nTags avionibarselonaDankan NejsmitEr SrbijaHelsinki\nEr Srbija od sutra uvodi letnji red letenja ER SRBIJA POJAČALA KABINSKU I LETAČKU POSADU Er Srbija na Svetskom sajmu turizma u Londonu PRAZNIČNE POKLON KARTE ER SRBIJE


Svake večeri od 20 časova nadmetaće se ekipe u seniorskoj konkurenciji čiji je broj ograničen na 24, tu će biti veterani, a očekuju se i revijalne utakmice. Pravo učešća imaju samo stanovnici opštine Srbobran.\nČlan Opštinskog veća zadužen za sport i omladinu Todor Šimpraga naglašava da prijave traju do četvrtka, 29. juna u 18 časova. One su moguće preko sledećih brojeva telefona - 065/9314-314 i 064/1095- 665, ali mogu se izvršiti i preko Centra za sport i turizam opštine Srbobran na Trgu Mladosti bb.\n- Pripreme za turnir su uveliko u toku. U kategoriji seniora zasad imamo prijavljene 22 ekipe, dok je kod veterana (40 i više godina) nešto slabiji odziv. Kotizacija za učešće iznosi 5.000 dinara, a broj igrača po timu je ograničen na pet – ističe Šimpraga.\nInače, celokupan novčani fond sa turnira će otići u humanitarne svrhe. Prošle godine je tu pomoć dobilo Udruženje za MNRO ''Biser''.\n- Ovaj put smo se odlučili da u saradnji sa Centrom za socijalni rad sredstva usmerimo ka deci kojima je potrebna obuća za početak školske godine – poručuje naš sagovornik.\nOn dodaje da su, što se tiče revijalnih utakmica, devojke prošle godine oduševile publiku svojom borbenošću i željom za pobedom.\n- Ako bude bar četiri ženske ekipe, verovatno ćemo napraviti takmičarski deo i za njih – zaključuje Šimpraga.


JDP u avgustu u Pekingu\nBeta\t 21. juna 2015. 14:00\nPredstava Jugoslovenskog dramskog pozorišta (JDP) “Uobraženi bolesnik” u režiji Jagoša Markovića gostovaće u avgustu 2015. na pozorišnom festivalu u Pekingu, najavila je danas upravnica tog teatra Tamara Vučković Manojlović.\nNa konferenciji za novinare povodom završetka tekuće sezone, ona je rekla da će u Pekingu naredne, 2016. godine, gostovati i predstave “Mletački trgovac” u režiji Egona Savina i “Razbijeni krčag” reditelja Igora Vuka Torbice.\nPrema njenim rečima krajem juna predstava “Zmajeubice” u režiji Ive Milošević gostovaće u Štutgartu, a tim gostovanjem biće okončan projekat “Pali anđeo istorije” posvećen 100. godišnjici Prvog svetskog rata, koji je obeležio sezonu 2014/2015.\nU sezoni koja je pri kraju, JDP je imao tri premijere, puno gostovanja pozorišnih predstava iz regiona i Evrope, a i predstave tog pozorišta gostovale su na brojnim scenama u zemlji i inostranstvu, rekla je Vučković Manojlović.\nTamo daleko“ u Pekingu slušali Putin, Erdogan… (video)\nPeking: Navodi o avionima bombarderima netačni\nPeking: Sugrađani, pronađite stranog špijuna i dobijate 70.000 dolara…


Priča o dugovečnom direktoru i kratkoročnim aranžmanima\nZgrada D, zgrada C, biće naše obadve!\nDirektor Doma zdravlja "Dr Simo Milošević" u beogradskoj opštini Čukarica, proganja doktorku koja je razotkrila njegove štetne ugovore iz devedesetih, zbog kojih je ova ustanova i danas u milionskim dugovima.\nU nekoliko navrata, a poslednjom prilikom krajem januara meseca ove godine, primarijus, dr Vesna Živković, obraćala se Gradskom sekretarijatu za zdravstvo u Beogradu povodom skandala u Domu zdravlja "Dr Simo Milošević". A skandal nije mali. Tabloid je došao u posed jednog ugovora iz, sada već davne 1993. godine, koji je u ime Doma zdravlja "Dr Simo Milošević" potpisao dr Predrag Spasenović sa građevinskim preduzećem Graditelj, kojim je bilo predviđeno regulisanje međusobnih prava i obaveza.\nIza ove pravničke konstrukcije, stajao je prenos 100 posto vlasništva objekta Doma zdravlja na ime građevinske firme Graditelj (objekat C u Požeškoj ulici broj 80. do broja 82. u postojećem stanju). Istovremeno, Graditelj se obavezao da preda Domu zdravlja "Dr Simo Milošević" objekat D po izvršenom tehničkom prijemu.\nKako Dom zdravlja nije ispunio svoje ugovorne obaveze, a u međuvremenu je ušao u posed objekta D, počeo je sudski spor u kome je Graditelj potraživao od Doma zdravlja "Dr Simo Milošević" ni manje ni više nego milion evra!\nDo današnjeg dana, ova zdravstvena ustanova, jedna od tri najveće u Beogradu, stalno je pod ogromnim finansijskim opterećenjem, ali i stalno pod komandom jednog te istog čoveka, dr Predraga Spasenovića koji je direktno odgovoran za nadziđivanje kompletnog objekta Doma zdravlja, pri čemu je deo površine od 1.000 kvadratnih metara ni do današnjeg dana nije stavljen u funkciju.\nOdgovornost očigledno večnog i nesmenjljivog dr Predraga Spasenovića postaje jasnija ako se pažljivo sagledaju njegove izjave u vreme kad je konkurisao za direktora Doma zdravlja "Dr Simo Milošević", dana tokom aprila meseca 1999. godine, kada je nevešto prikrivao svoje učešće u sklapanju ugovora koji je ovoj ustanovi naneo nenadoknadivu štetu.\nPrimarijus dr Vesna Živković na koju se Spasenović okomio, bila je najglasnija u optužbama na njegovu adresu, smatrajući tada sasvim ispravno da takvom čoveku ni pod kakvim okolnostima ne pripada uloga prvog čoveka Doma zdravlja "Dr Simo Milošević".\nDr Predrag Spasenović je pokušao u javnosti da lažno predstavi svoju štetočinsku ulogu prebacujući krivicu i odgovornost na prethodnu direktorku, dr Biljanu Marjanović.\nMeđutim, postoji opravdana sumnja da je Spasenović bio i u nekim drugim nepočinstvima, posebno kad je u pitanju renoviranje objekta u Železniku, gde je deo sredstava, prema nalazima Tablodovih izvora, bio nenamenski potrošen.\nU znak odmazde što je dr Vesna Živković rekla da je "car go", i što je razotkrila njegovu štetočinsku ulogu u ustanovi koju i dalje vodi, dr Spasenović je krenuo u njen progon.\nNajpre je odbio da je rasporedi na radno mesto specijaliste fizikalne medicine u skladu sa njenom specijalizacijom, nego je poslao na školsko odelenje u kome treba da radi odgovarajući specijalizant iz pedijatrije!\nDr Spasenović više od godinu dana nije uručio dr Vesni Živković rešenje ni za to neprikladno radno mesto, ali je zato sproveo jednu drugu vrstu progona i pritisaka, naređujući joj da se iseli iz službenog stana. Bez ikakvog objašnjenja joj je povećana naknada za korišćenje stana, a u prvom delu januarske plate skinuto joj je 16.000 dinara, što je direktno kršenje člana 7 ugovora o zakupu nepokretnosti koji je potpisan između korisnice stana i Doma zdravlja još u oktobru mesecu 2004. godine.\nO ovome i mnogo čemu drugom, obaveštena je i beskompromisna gradska sekretarka Dragana Jovanović. Dr Vesna Živković veruje u njenu hrabrost i odlučnost da očisti "Augijeve štale" u beogradskom zdravstvu.


Neophodna saradnja civilnog i javnog sektora u ekonomskom osnaživanju žena – Onasnazivanje\nNeophodna saradnja civilnog i javnog sektora u ekonomskom osnaživanju žena\nGlavne poruke drugog dana konferencije održane 26. februara u Kulturnom centru Rex, a pod nazivom “Ekonomsko osnaživanje žena kao jedan od ključnih faktora prevencije i zaštite od nasilja prema ženama” jeste da je neophodno uskladiti usluge i način funkcionisanja Centara za socijalni rad, sigurnih kuća i prihvatilišta sa potrebama korisnica, kao i da je stalni dijalog ii saradnja između civilnog i javnog sektora neophodna.\nNa prvoj današnjoj sesiji predstavljeni su programi i planovi Ministrastva za rad, zapošljavanje, boračka i socijalna pitanja, zatim Koordinacionog tela za rodnu ravnopravnost Vlade Srbije, kao i Pokrajinskog sekretarijata za privredu, zapošljavanje i ravnopravnost polova .\nPredstavnicima organizacija i socijalnih ustanova prvo se obratila samostalna savetnica Ministarstva za rad, zapošljavanje, socijalna i boračka pitanja Danijela Stojanović, koja je govorila o mogućnostima koje postoje kroz nacionalnu službu za zapošljavanje kada je reč o ekonomskom osnaživanju žena. Specijalna savetnica Koordinacionog tela za rodnu ravnopravnost prof. dr Branka Drašković prezentovala je deo strateškog i akcionog plana ovog tela usmerenog na ekonomsko osnaživanje, dok je Anita Beretić, pomoćnica za oblast ravnopravnosti polova Pokrajinske vlade predstavila brojne podsticajne programe u Vojvodini koji Vlada ove pokrajine sprovodi već više od 15 godina. Na kraju prve sesije, predstavnik Erste banke Vladimir Todorović učesnicima konferencije najavio je nove kreditne linije ove banke za male preduzetnike i preduzetnice, socijalna preduzeća i nevladine organizacije.\nTokom dana održane su dve panel diskusije na kojima se razgovaralo najpre o mogućnostima i preprekama koje se nalaze pred ženama koje žele da postanu ekonomski nezavisne, a potom i o mogućnostima za repliciranje različitih modela ekonomskog osnaživanje žena testiranih i u okviru projekta „Onasnaživanje“, ali drugih projekata organizacija civilno društva.\nNa prvoj panel diskusiji specijalna savetnica Koordinacionog tela za rodnu ravnopravnost navela je da je u strategiji samo delimično dotaknuto nasilje. „Nasilje je jedna složena strategija koja zahteva poseban okvir u odnosu na ekonomsko osnaživanje i socijalno preduzetništvo. U najavi je novi zakon koji treba da uskladi porodično i krivično zakonodavstvo“ – istakla je prof. dr Drašković.\nRukovoditeljka Sigurne kuće Pančevo Jasna Vujičić u drugoj panel diskusiji govorila je o ulozi sigurnih kuća u procesu ekonomskog osnaživanja.\n„Žene koje su smeštene u sigurne kuće bore se za goli život, ako kažemo da smo uspeli da obučimo jednu ili pet žena za samostalno vođenje posla, to zvuči malo, ali ako govorimo o sudbinama tih žena, njihove dece i porodica, to je jako mnogo“, objasnila je ona.\nNa konferenciji se takođe došlo i do zaključaka da se ekonomsko jačanje žena uglavnom inicira i sprovodi kroz delovanje nevladinog sektora i ženskih udruženja, kao i da država nema precizne podatke o broju žena koje su svakodnevno izložene različitim oblicima nasilja, a uzrok je između ostalog i nepoverenje u institucije, kao i nepostojanje jedinstvene baze podataka svih institucija koje bi trebalo da se bave ovim velikim društvenim problemom.\nDirektorka Fonda B92 Marija Čečen rekla je da će sve preporuke proizašle iz panela održanih tokom oba dana konferencije biti upućene svim organizacijama i institucijama koje bi trebalo da se bave pitanjima ekonomskog osnaživanja žena.\nPored Fonda B92, koji je nosilac projekta “ONAsnaživanje”, partneri su Centar za socijalni rad Sombor i SMART Kolektiv.


Gosti iz Budimpešte još jednom su slavili u ledenoj dvorani „Pionir“, iako je naš nacionalni tim odigrao znatno bolje u odnosu na meč igran dan ranije (2:8), naročito u prvom i trećem periodu u kojima je naša selekcija bila ravnopravan rival.\nSrpski „oklopnici“ su poveli golom mladog Nikole Lazarevića na startu susreta, ali su gosti sa dva pogotka za tridesetak sekundi u 14. minutu stigli do preokreta. Ipak, Dimitrije Filipović je samo dva minuta kasnije doneo izjednačenje našem timu.\nNažalost, „orlovi“ su u drugom periodu značajno pali, a iskusni tim iz Budimpešte je već na sredini meča vodio sa 5:2, da bi do kraja druge trećine stigao do velika četiri gola prednosti.\nU poslednjoj trećini naši reprezentativci se ponovo bude, usledio je period odlične igre i nekoliko zrelih prilika od kojih su najbolje bile promašen penal Andreja Cvika u 43. minutu, te pogođena stativa Marka Brkušanina tri minuta kasnije. Sredinom poslednje deonice ekipa Ferencvaroši se oslobodila pritiska, pa je u završnici zbivanja na ledu ponovo prenela pred gol Srbije, što je rezultiralo još jednim pogotkom u mreži našeg nacionalnog tima.\nReprezentacija Srbije je na ovom meču bila oslabljena neigranjem Marka Sretovića, rekordera po broju nastupa u dresu reprezentacije Srbije, koji će zbog loma ruke najverovatnije propustiti Svetsko prvenstvo, pošto prve procene lekara govore da mu sleduje pauza od šest nedelja. Osim njega, gol našeg tima je zbog bola u nozi sredinom druge trećine napustio golman Arsenije Ranković, a kakva je priroda njegove povrede videće se narednih dana.\nReprezentacija Srbije u narednim danima nastavlja pripreme za Svetsko prvenstvo koje se od 9. do 15. aprila održava u Beogradu, a sledećeg vikenda u našem glavnom gradu trebalo bi da gostuje slovenačka ekipa HDD Maribor, naredni rival našeg nacionalnog tima u pripremnom periodu.


Poslednji voz za finale Red Bull King of the Rock - Sportske vesti - Savremenisport.com\nNaslovna / Sportske vesti / Poslednji voz za finale Red Bull King of the Rock\nPoslednji voz za finale Red Bull King of the Rock\nU sredu 06. juna, sa početkom u 17 časova, na terenima KK Partizan na Kalemegdanu biće održan poslednji od ukupno 5 kvalifikacionih turnira serije Red Bull King of the Rock. Do sada, turniri su održani u Podgorici, Skoplju, Kragujevcu i Novom Sadu i poznata su 45 učesnika finalnog turnira. Kao i prošle godine na turniru u Beogradu učestvovaće 128 igrača street basketa koji se bore za preostalih 19 mesta u finalu. Finalni turnir na programu je u subotu 09. juna sa početkom u 19 časova.\nNajbolji igrači street basketa iz Beograda odmeriće snage u igri 1na1 na poslednjem kvalifikacionom turniru Red Bull King of the Rock. Kvalifikacioni turnir biće održan na terenima KK Partizan na Kalemegdanu u sredu 06. juna sa početkom u 17 časova.\nKao i prošle godine, kvalifikacioni turnir u Beogradu biće najveći od svih turnira sa ukupno 128 igrača. Po sistemu eliminacija, igrači će se boriti za preostalih 19 mesta koja vode na finalni turnir Red Bull King of the Rock. U velikom regionalnom finalu 64 igrača iz Podgorice, Skoplja, Kragujevca, Novog Sada i Beograda, boriće se za prestižnu titulu najboljeg igrača u street basketu, ali i za odlazak na svetsko finale koje će biti održano u najpoznatijem svetskom zatvoru Alkatraz u San Francisku, Amerika.\nUtakmice će se igrati na 4 koša, svaka utakmica traje 5 minuta, poeni se računaju 2 i 3, a 5 ličnih grešaka ili jedna tehnička znače automatsku diskvalifikaciju sa turnira. U slučaju da je rezultat nerešen igraće se produžetci od 2 minuta dok se ne dobije pobednik.\nNa finalnom turniru u Beogradu, naći će se i prošlogodišnji pobednik i predstavnik Srbije u Alkatrazu Dušan Domović-Bulut. Dušan će u veoma oštroj konkurenciji pokušati da odbrani titulu i ponovo se nađe 1na1 na svetskom finalu sa najboljim igračima iz 23 zemlje sveta.\nPre Beograda, kroz kvalifikacije Red Bull King of the Rock turnira prošlo je ukupno 224 igrača, što sa 128 igrača iz Beograda čini ovaj turnir najvećim regionalnim street basket turnirom.\nDatum: 05.06.2012. Autor: Nikola Nedeljković


Samo dan nakon predstave za javnost u Narodnoj skupštini Republike Srpske, na kojoj su, uz nacionalističku retoriku, usvojeni zaključci koji se tiču visokog predstavnika i budućnosti BiH, ovaj entitet vratio se starim navikama – zaduženjima.\nNaime, danas se Republika Srpska ponovo zadužila kod komercijalih banaka, i to čak peti put od početka godine.RS se danas, putem takozvane emisije trezorskih zapisa, zadužila za 30 miliona maraka (planirani iznos bio 20 miliona), a novac je namijenjen krpljenju budžetskih rupa.\nRS se zadužila već pet puta od početka godine\nPodsjetimo, na jučerašnjoj sjednici NSRS-a usvojen je niz skandaloznih zaključaka, među kojima je i onaj o mogućem pokretanju razgovora o “mirnom razlazu” BiH.\nOpozicija je po dogovoru napustila sjednicu, a jedini koji je ostao u sali je poslanik Nebojša Vukanović, koji je pokušao apelirati na okretanje stvarnim problemima građana.\nOn je pokušao ukazati na sveprisutni kriminal, korupciju, siromaštvo i činjenicu da sve veći broj građana napušta državu.\nDa od otcjepljenja Replike Srpska neće biti ništa, jučer su jasno poručili kako politički akteri iz Sarajeva, tako i predstavnici svih relevantnih međunarodnih organizacija.\nNajjači pečat na odlučnost međunarodne zajednice da spriječi bilo kakvu avanturu entitetskih vlasti dalo je večerašnje saopćenje ambasadora pet ključnih zemalja i predstavnika EU.\nNo, da li će se ovaj entitet uspjeti izvući iz sve gore ekonomske krize i kako će zaustaviti trend sve većeg zaduženja, to je već drugo pitanje, a za ovaj problem se ne nazire rješenje prenosi Klix.


Republika / Orban o migrantima: Odbili smo još jedan napad Brisela\npetak, 14. 12. 2018.| 23:43\nMađarski premijer Viktor Orban izjavio je da je Mađarska odbila još jedan napad u debati o migracijama na samitu EU u Briselu. On je ocenio da je samit počeo mirno i da se činilo da će atmosfera biti prijateljska ali da je ona prerasla u oluju, prenosi MTI.\nNekoliko zemalja napalo je Mađarsku oko pitanja migracije i pokušalo da primora ostale da prihvate mere koje bi pomogle dovođenju migranata u Evropi, rekao je Orban.\n- To je poslednji pokušaj zato što će uskoro biti evropskih izbora i sve će proći - dodao je on u postu na Fejsbuku.\nUspeli smo da se ogradimo od novog napada", rekao je Orban. On je naveo da su neki učesnici pokušali da njihove zemlje dobiju više novca i veća prava kada je reč o migrantima a na štetu onih zemalja koje ne žele migraciju.\nViktor Orban Mađarksa Premijer Mađarske EU Evropska unija Brisel Migranti


Sindikati traže zakonsku zaštitu sindikalaca - Penzin\nPredstavnici Saveza samostalnih sindikata Srbije (SSSS) i Udruženja granskih sindikata (UGS) „Nezavisnost“ ukazali su na diskriminaciju radnika koji su članovi tih sindikata i zatražili izmenu Zakona o radu u cilju njiihove bolje zaštite.\nLjubisav Orbović, predsednik SSSS naveo je i pojedinačne slučajeve u nekim firmama gde su predsednici ili članovi sindikata dobijali otkaze ili bivali prebačeni na niža radna mesta. U nekim firmama, ukazao je Orbović, nije ni dozvoljeno sindikalno organizovanje.\nZoran Stojiljković, predsednik UGS „Nezavisnost“ rekao je da će reprezentativni sindikati tražiti izmenu Zakona o radu radi bolje zaštite predsednika i članova sindikata. Sindikalno organizovani radnici su suočeni sa sve češćim kršenjem prava iz radnog odnosa, a neretko i otkazima.\nStojiljković kaže da se čini sve da se „nemoćni sindikati učine još nemoćnijim“. Sindikati, navodi Stojiljković, smatraju da je potrebno da se nepoštovanje prava članova sindikata tretira kao krivično delo.\n„U velikoj smo nevolji jer se sistemski krši pravo na sindikalno organizovanje. Na drugoj strani, postoji problem da se krše sindikalne slobode i prava kad god to počne delatno da smeta a u povoljniji položaj stavljaju i nagrađuju takozvani omiljeni sindikati“, rekao je Stojiljković.\nPrava članova i predsednika sindikata najčešće su, prema rečima predsednika sindikata „Nezavisnost“, ugrožena u javnim preduzećima i stranim kompanijama koje su se „izborile za nedodiljiv položaj“. Radi se o nečemu što dobija šire razmere i tome treba stati na put.\nZoran Ðorđević, ministar rada najavio je da će odmah posle izbora biti formirana radna grupa koja će raditi na izmeni Zakona o radu. Izmenama bi trebalo sprečiti dalja kršenja prava radnika koji su sindikalno angažovani.\n„Po Akcionom planu predviđeno je da ove godine bude formirana Radna grupa koja će raditi na izmeni Zakona o radu, što je predviđeno naredne godine“, rekao je ministar Ðorđević.\nMinistar je pozvao sve koji se suočavaju sa problemom kršenja prava i diskriminacije na poslu da se obrate inspekciji rada. Prema njegovim rečima, postoje primeri da su problemi rešeni nakon obraćanja inspekciji rada.\nDodao je da je u slučajevima diskriminacije i kršenja zakona u pogledu prava radnika važna i javna osuda.\nDomaći privrednici ne diskriminišu sindikalce\nNebojša Atanacković, počasni predsednik Unije poslodavaca kaže da treba poštovati postojeće zakone i sprečiti da poslodavci diskriminišu prava članova sindikata.\n„Tako i nama koji poslujemo po zakonu stvaraju nelojalnu konkurenciju“, rekao je Atanacković.\nAtanacković naglašava da ovakve vrste diskriminacije nema u realnom sektoru gde su vlasnici domaći privrednici.\nSrećko Mihajlović: Imaju li sindikati budućnost\nTags:Ljubisav OrbovićMinistarstvo za radNebojša AtanackovićSavez samostalnih sindikata Srbije SSSSsindikalizamsindikatiUGS NezavisnostUnija poslodavaca Srbije UPSZoran ĐorđevićZoran Stojiljković


Otvaranju „Kosoruš salaša“ pored predstavnika lokalne samouprave, Turističke organizacije i mesne zajednice, prisustvovao je i Erne Varnju, pomoćnik pokrajinskog sekretara za privredu, zadužen za turizam, trgovinu i usluge.\nVarnju je pozdravio inicijativu porodice Martinović i istakao „da je Vojvodina prostor bogat vodotokovima, i da pored njih poseduje bogatstva koja mogu pružiti panonski užitak. Ovaj salaš je jedno od tih mesta, ima mnogo stvari u kojima posetioci mogu uživati, od gastronomije do užitka u odmoru daleko od urbane sredine, gužve i stresa. Pokrajinski sekretarijat za privredu moraće da učini nešto više na saniranju i izgradnji pristupnih puteva ovakvim objektima, ali neću da ponavljam da živimo u tranzicionom vremenu i da nemamo novca za sve što želimo da uradimo“.\n„Kosoruš salaš“ je prvi kategorisani salaš na teritoriji opštine Bečej, a registrovan je kao kuća za odmor. Salaši i salašarstvo imaju dugu i bogatu tradiciju na ovim prostorima. Između dva svetska rata u opštini je bilo preko 160 salaša, a danas ih ima višestruko manje. Prema rečima Petera Knezija, predsednika opštine Bečej, upravo revitalizacija salaša i njihovo stavljanje u svrhu turizma trebalo bi da bude šansa za razvoj opštine i otvaranje novih radnih mesta. „Lokalna samouprava se u svojim strateškim ciljevima opredelila da turizam bude prioritetan u odnosu na druge grane privrede, a pravo da tako razmišljamo daju nam bogati prirodni resursi opštine. Seoski turizam bi trebalo da bude vodilja ponude naše opštine turistima. Pored Poljanice koja je Bogom dana za salašarski turizam, u opštini imamo još naseljenih mesta koja bi trebala da krenu istim putem. Porodica Martinović je prva krenula u tom pravcu, pioniri su seoskog turizma u našoj opštini i želim im mnogo uspeha“, rekao je Knezi.\nPrenoćište sa doručkom na „Kosoruš salašu“ košta 1.160 dinara.\nViše iz ove kategorije « U gradskoj kući: Spomen-ploča Karolju Tanu\tFond za kapitalna ulaganja finansira projekte opštine: Obilaznica, dvorac „Hertelendi“ i infrastruktura »


Ploča sa riječima Alije Izetbegovića u centru Sarajeva\nU spotu se u jednom lokalu u Banjaluci za istim stolom nalaze tri mladića, po govoru se može zaključiti da su iz BiH, sa Kosova i iz Hrvatske. Razgovaraju kako su „protjerali“ Srbe sa Kosova i iz Hrvatske, te kako su ih „zavadili“ u BiH. Nakon toga u spotu im prilazi četvrti muškarac koji kaže kako je Republika Srpska (jedan od dva bh. entiteta), "sada ujedinjena". Trojica mladića potom bježe iz ugostiteljskog objekta.\nNenad Stevandić, predsjednik Ujedinjene Srpske, u izjavi za RSE tvrdi da u spotu nema ništa sporno ni uvredljivo. Prema njegovim riječima, nije riječ o predizbornom spotu, već zaključku skupštine te partije od 12. septembra, u kojem su zaključili kako je 'neophodno da Republika Srpska bude ujedinjena'.\nIstovremeno, Savez nezavisnih socijaldemokrata (SNSD), čiji je predsjednik Milorad Dodik, aktuelni član Predsjedništva Bosne i Hercegovine, predstavio je u Banjaluci, 20. septembra, na Konvenciji SNSD-a kampanju, 'Okupljanje za Srpsku'.\nGlavne teze koje je u svom obraćanju iznio Dodik, čija je stranka vladajuća u RS, su „okupljanje oko Republike Srpske radi njenog očuvanja i razvoja“, kao i „neodustajanje od nacionalnih interesa“. Sa konvencije je poručeno i da se 'ne smije zaboraviti ni nacionalna politika, ni činjenica da su Srbi „stradalnički narod“.\nTo je urađeno po nalogu Nedžada Ajnadžića, načelnika Općine Centar Sarajevo, kadra SDA. U izjavi za Radio Slobodna Evropa Ajnadžić kaže da nema ništa sporno u tom potezu i 'da neće biti uklanjanja tih ploča'.\n***Saradnja na tekstu Edib Bajrović


VestiSrbija i regionDani dijaspore: Negotin spreman za manifestaciju posvećenu dijaspori\nDijaspora u svetuSrbija i regionVesti\n10. jula 2018 u 10:50\nDani dijaspore je tradicionalna manifestacija posvećena našin ljidima koji žive u inostranstvu i održaće se od 12. do 14. jula u Negotinu.\nPrema rečima Borivoja Krekulovića, predsednika udruženja Dijaspora istočne Srbije koje je organizator manifestacije, ove godine je u tri dana pripremljen bogat kulturni, ali i poslovni program.\n– Ovogodišnje Dane dijaspore smo posvetili promociji verskog turizma, kao jedne od najisplativijih grana koja na istoku Srbije ipak nije dovoljno razvijena. Otuda ćemo okupljanje dijaspore započeti u manastiru Bukovo gde ćemo prisustvovati sečenju slavskog kolača i liturgiji, a već sledećeg dana ćemo obići manastir Vratna gde je planirano svečano osveštanje fresaka – nabraja Krekulović.\nU okviru tri dana, planirana je i svečana skupština Dijaspore istočne Srbije, zatim obilazak kulturno-istorijskih znamenitosti, prezentacija turističkih potencijala Negotina, ali i poseta Petrovdanskom vašaru.\nIzvor:Vesti ON LINE\ndijaspora u Beču kulturna manifestacija republika srbija srpska dijaspora


Dozvoljen ulazak u Crnu Goru bez testa na koronu /video/ - Sputnjik Srbija\n20:20 26 Februar 2021\n15:26 11.01.2021 (osveženo 15:41 11.01.2021) Preuzmite kraći link\nMinistarka zdravlja Jelena Borovinić Bojović kazala je na konferenciji Ministarstva i Instituta za javno zdravlje da je dozvoljen ulazak u Crnu Goru bez obaveze testiranja na virus korona, a omogućen je i međugradski saobraćaj vikendom.\nUkidanje testiranja na ulasku u Crnu Goru stupa na snagu od sutra, a međugradski saobraćaj od sledećeg vikenda, prenela je RTCG.\nDirektor Instituta za javno zdravlje Igor Galić kazao je da nije bilo porasta broja novozaraženih na nivou države, ali da postoji široka lokalna transmisija virusa.\nGalić je dodao da je epidemija stabilizovana, zahvaljući se građanima koji su se pridržavali mera.\nBorovinić Bojović rekla je da ne može da saopšti tačan datum dolaska vakcina protiv korone u Crnu Goru, ali da bi trebalo da stignu krajem januara. Dodala je da Crna Gora pregovara sa „Fajzerom“ i „AstraZenekom“ oko nabavke, ali da razmišljaju i o drugim vakcinama, kao što su kineska ili ruska.\nNova Vlada Crne Gore sprema nove mere protiv korone\nNajduži ekonomski oporavak u regionu čeka Crnu Goru, a najbrži – Srbiju\nPCR test, granica, Crna Gora\n20:10 Gubici na berzi ponovo se broje u milijardama: Novi udar akcije na Reditu


Ministarstvo kulture obmanjuje, jer blokira slobodu izražavanja i zviždače | PCNEN\nMinistarstvo kulture obmanjuje, jer blokira slobodu izražavanja i zviždače\nObjavio/la PCNEN Analize&Mišljenja 18. Jan. 2019. | 21:47\nAutorka: Mila Radulović*\nMinistarstvo kulture obmanjuje javnost kada tvrdi da primjenjuje plan preporuka iz Analize medijskog sektora u Crnoj Gori za usklađivanje sa standardima Savjeta Evrope i Evropske unije (JUFREX).\nKonkretan primjer za to je Nacrt Zakona o medijima, koji nikako ne ide u pravcu „sprovođenja medijske politike koja promoviše i unaprijeđuje slobodu izražavanja i slobodu medija“.\nVlada je juče objavila da je „Usvojena je Informacija o planu implementacije preporuka iz Analize medijskog sektora u Crnoj Gori za usklađivanje sa standardima Savjeta Evrope i Evropske unije (JUFREX). Ovaj dokument izrađen je na osnovu sprovedene Analize medijskog sektora u okviru projekta „Jačanje pravosudne ekspertize o slobodi izražavanja i medija u Jugoistočnoj Evropi (JUFREX)” i njime su utvđene preporuke za unapređenje rada svih subjekata koji se bave medijskom djelatnošću“.\n„Preporuke iz Plana implementacije predstavljaju smjernice za razvoj i sprovođenje medijske politike koja promoviše i unaprijeđuje slobodu izražavanja i slobodu medija. Efekti plana implementacije podrazumjevaju: garantovanje slobode izražavanja shodno standardima Savjeta Evrope i Evropske unije; garantovanje slobode medija i bezbjednosti novinara; garantovanje pluralističkog medijskog okruženja; osnivanje fonda za pluralizam medija; normativno snaženje političke, institucionalne i finansijske nezavisnosti RTCG; – snaženje institucionalne nezavisnosti Agencije za elektronske medije shodno Direktivi o izmjeni Direktive o audio-vizuelnim medijskim uslugama iz oktobra 2018. godine; – podsticanje finansijske održivosti samoregulacije; transparetnost državnog oglašavanja u medijima, kao i promociju medijske pismenosti,“ tvrdi Vlada u sinoćnjem saopšetnju.\nOdredbama iz Nacrta zakona o medijima pokušava se gušiti sloboda izražavanje jer će novinari biti dovedeni u poziciju da kompromitiju svoje izvore, pošto predlog propisa propisuje širok opseg prava sudovima da im nalože otkrivanje izvora.\nTakođe, na ovaj način direktno se blokiraju i zastrašuju i „zviždači“, kao važni novinarski izvori a na čiju zaštitu se Vlada obavezala Zakon o sprječavanju korupcije.\nTo što Vlada nespretnim i tenedencioznim prepisivanjem dijelova propisa i Koncencije o ljudskim pravima to pokušava da zamaskira pod formom standarda Savjeta Evrope, za novinare je neprihvatljvo.\nSE sugeriše najvišu zaštitu za novinarske izvore i struktna pravila za njihovo ograničenje, a to svakako nije ovo što je Vlada napisala.\nTakođe, ponovo je vraćena odredba o zaštiti autoriteta pravosuđa, koja nije prošla kroz Krivičnii zakonik,iako je stav radne grupe za izradu drafta zakona bio da se direktno primjenjuje Konvencija SE o zaštiti ljudskih prava koja se bavi ovom temom.\nPredlog za formiranje Fonda za pluralizam je obesmišljen, konfuzan i neprecizan i zbog toga je ranije član radne grupe iz medijske zajednice tražio da se taj dio povuče i napravi novi predlog. Ali Vlada je ostala pri svome, kako bi novac za navodni podsticaj medija dijelila kao i vazda – po političkoj volji.\nTakodje- podsticanje finansijke održivosti samoregulacije kojom se Vlada hvali, je nedopustvo jer je to direktan uticaj na medije i regulacija medija.\nMinistarstvo nacrtom, koji ne liči na onaj koji je spremila radan grupa, ignoriše preprouke SE u vezi ovih ključnih stvari a samo formalno prepisuje djelove koji mu odgovaraju kako bi onemogućilo profesionalan rad medija.\nObjavljivanje javne rasprave tokom praznika za ovaj i zakon o RTCG, i ignorisanje preporuke iz Analize na koju se poziva,Ministarstvo direktno šalje poruku da nema namjere kojima se hvali – da unaprijeđuje slobodu izražavanja i slobodu medija.\nO ovome je bilo govora i na radnoj grupi, a teme su potencirali predstavnici medijske zajednice, civilnog sektora i Univerziteta, ali je Ministarstvo uradili po svom.\nNovinarima zakonom stavljaju ograničenja i kazne, a državu i njene institucije ničim ne obavezuju da omogući slobodu izražavanja.\n*Mila Radulović je generalna sekretarka Društva profesionalnih novinara CG i članica radne grupe za izradu Zakona o medijima\nObjavio/la PCNEN na 21:47. Objavljeno u Analize&Mišljenja. Možete pratiti sve odgovore na ovaj post kroz RSS 2.0. You can skip to the end and leave a response. Pinging is currently not allowed.


Poljski graničari: Migranti pokušavaju nasilno da pređu granicu - 24.11.2021, Sputnik Srbija\nMigranti nastavljaju sa pokušajima nasilnog upada preko belorusko-poljske granice, saopštila je Granična straža Poljske. 24.11.2021, Sputnik Srbija\n„Na delovima koje čuvaju odredi u Dubičima Cerkevnim i Melniku, grupe agresivnih stranaca prešle su granicu“, navodi se u poruci.Istovremeno, Granična straža ističe da se „napad dogodio pod nadzorom beloruskih snaga bezbednosti“.„Grupe od 40 ljudi, agresivnih stranaca, napale su poljske snage bezbednosti, bacajući kamenje, granje, a korišćene su i šok-bombe“, dodaje se u saopštenju.Poljski graničari objavili su snimak na kojem se vidi nekoliko naoružanih maskiranih muškaraca iza polomljene ograde na beloruskoj strani.Prema podacima graničara, tokom proteklog dana zabeleženo je 267 pokušaja ilegalnog prelaska belorusko-poljske granice. Izdate su 44 naredbe o proterivanju ilegalnih imigranata sa teritorije Poljske.\n09:58 24.11.2021 (Osveženo: 10:04 24.11.2021)\n© AFP 2021 / JAAP ARRIENSPoljski vojnici postavljaju bodljikavu žicu na granici sa Belorusijom\nMigranti nastavljaju sa pokušajima nasilnog upada preko belorusko-poljske granice, saopštila je Granična straža Poljske.\n„Na delovima koje čuvaju odredi u Dubičima Cerkevnim i Melniku, grupe agresivnih stranaca prešle su granicu“, navodi se u poruci.\nU jednom slučaju „grupa od više od sto agresivnih stranaca nasilno je prešla granicu i gađalo kamenicama poljske snage bezbednosti“, navodi se u saopštenju.\nIstovremeno, Granična straža ističe da se „napad dogodio pod nadzorom beloruskih snaga bezbednosti“.\n„Grupe od 40 ljudi, agresivnih stranaca, napale su poljske snage bezbednosti, bacajući kamenje, granje, a korišćene su i šok-bombe“, dodaje se u saopštenju.\nPoljski graničari objavili su snimak na kojem se vidi nekoliko naoružanih maskiranih muškaraca iza polomljene ograde na beloruskoj strani.\nPrema podacima graničara, tokom proteklog dana zabeleženo je 267 pokušaja ilegalnog prelaska belorusko-poljske granice. Izdate su 44 naredbe o proterivanju ilegalnih imigranata sa teritorije Poljske.


Dogovor Putina, Merkelove i Porošenka o praćenju primirja - 17.02.2015, Sputnik Srbija\nDogovor Putina, Merkelove i Porošenka o praćenju primirja\nVođe Nemačke, Rusije i Ukrajine – Angela Merkel, Vladimir Putin i Petro Porošenko – dogovorili su konkretne mere koje će omogućiti posmatračima OEBS-a da... 17.02.2015, Sputnik Srbija\npolitika, vesti, rusija, svet, ukrajina, nemačka, oebs\n09:59 17.02.2015 (Osveženo: 16:19 05.10.2015)\nVođe Nemačke, Rusije i Ukrajine – Angela Merkel, Vladimir Putin i Petro Porošenko – dogovorili su konkretne mere koje će omogućiti posmatračima OEBS-a da nadgledaju primirje na terenu u istočnoj Ukrajini, saopštio je danas Berlin.\nTri lidera su se o ovome dogovorila sinoć u telefonskom razgovoru nemačke kancelarke sa dvojicom predsednika.\n„Imajući u vidu situaciju u Debaljcevu" troje lidera „dogovorilo se o konkretnim merama koje će dozvoliti OEBS-u da nadzire situaciju na terenu" pošto sporazum iz Minska predviđa početak povlačenja teškog naoružanja od utorka 17. februara, napisao je u saopštenju portparol nemačke Vlade Stefen Zibert.\nTim posmatrača Organizacije za evropsku bezbednost i saradnju zadužen za monitoring prekida vatre zbog sukoba koji se tamo vode nije mogao da uđe u Debaljcevo, gde još uvek nije počelo povlačenje teškog naoružanja koje je bilo predviđeno za ponoć.\nUzajamne optužbe Kijeva i ustanika, mir pod znakom pitanja\n16 Februar 2015, 14:10\nZvaničnici Vlade u Kijevu i ustanici uzajamno se optužuju za napade koji ih sprečavaju da povuku tenkove, raketne bacače i tešku artiljeriju sa linije fronta u istočnoj Ukrajini.\nPre nego što je Angela Merkel sinoć razgovarala sa dvojicom predsednika, ona i francuski predsednik Fransoa Oland razgovarali su o toj temi sa Putinom i tada su od njega zatražili da izvrši pritisak na ustanike da prestanu da pucaju, rekao je portparol nemačke Vlade.\nNa terenu, borbe se i dalje vode oko Debaljceva, železničkog čvora koji se nalazi 65 kilometara od Donjecka i oko petnaest kilometara od luke Marijupolj, u južnom delu linije fronta.


Mercedes-AMG C63 S sa 789 ks i ubrzanjem do stotke za 3,4 sekunde - AutoExclusive - Auto vesti, Novi, Luksuzni, Polovni automobili...\nUprkos tome što V8 sportski sedan ima neverovatan uspeh u svojoj karijeri, tjuneri će uvek pronaći načine da poprave njegove performanse, posebno kada onome ko ih želi novac ne predstavlja nikakav problem.\nG-Power predstavlja kompaniju koja zna kako se eksperimentiše sa različitim BMW i Mercedes-AMG modelima, međutim, mi do sada nismo videli ništa radikalnije od njihovog poslednjeg proizvoda. Donor automobil u poslednjem projektu bio je Mercedes-AMG C63 S sedan, kome je tjuner podario masivno modifikovanje pogonskog sklopa, praćeno kamuflažnim radovima na karoseriji.\nG-Power je podigao snagu četvorolitarskog V8 motora na 800 ks i 1.000 Nm obrtnog momenta, uvodeći ovaj C63 S model u sferu superautomobila. Za ubrzanje do stotke iz mesta, ovom automobilu potrebno je 3,4 sekunde, dok mu maksimalna brzina iznosi 330 km/h.\nOvo je vreme za 0,6 sekundi brže od regularnog C63 S automobila, dok je maksimalna brzina dosta veća ukoliko imamo u vidu 290 km/h u proizvodnoj varijanti opremljenoj Driver paketom. Kako je G-Power uspeo da istisne dodatnih 290 ks i 300 Nm iz M177 motora?\nPre svega, inžinjeri kompanije modifikovali su postojeći softver i ugradili svoj G-Power Performance Software V4, nakon čega su kreirali dodatne mehaničke promene. Poslednjepomenuti zahvati uključuju CNC obrađeni kompresor i turbinske rotore, optimizovana kućišta kompresora i pojačavanje usisnih površina.\nMeđutim, to nije sve. Hurricane RR motorna konverzija unosi lakše i ojačane klipove, optimizovane dovode i pumpu za gorivo visokih performansi. Novi usisni sistem sa filterima vazduha visokog protoka, izlazne grane od nerđajućeg čelika kompletiraju motorne modifikacije.\nZbog monumentalnog obrtnog momenta koji V8 mašina sada razvija, sedmostepeni automatski menjač takođe je prošao kroz seriju ojačavanja. Kako bi osigurali da ovaj model bude razlikovan od standardnih C63 S jedinica, G-Power je dodao kamuflažnu foliju, veće spojlere i dvadesetoinčne Hurricane RR ojačane felne. Ovi aluminijumski točkovi duplih krakova opremljeni su 255/30 ZR20 i 285/30 ZR20 gumama visokih performansi.


Vesti online / Vesti / Srbija / Mađari šalju 2.100 policajaca na granicu, a možda će i vojsku\nMađarska je najavila da će na granicu sa Srbijom uputiti više od 2.100 policajaca, zbog rekordnog broja izbeglica i migranata koju ulaze u tu zemlju Evropske unije, a vlada razmatra mogućnost da tamo uputi i vojsku.\nTraže način da spreče da veliki talas izbeglica uđe u EU\n- Zaštita granice biće od 5. septembra ojačana sa još 2.106 policajaca. To policijsko pojačanje bi trebalo da partolira duž granice zajedno sa 1.000 policajaca koji se već tamo nalaze - izjavio je novinarima šef mađarske policije Karolj Pap, javlja AFP.\n- Mađarska vlada i kabinet za nacionalnu bezbednost razmotrili su pitanje kako vojska može biti angažovana da pomogne u zaštiti mađarske granice i granice EU - rekao je Kovač, prenela je agencija Rojters.\nMinistar za ljudske resurse Zoltan Balog izjavio je da je Mađarska bila prinuđena da preduzme jednostrane mere, kao što je podizanje ograde duž granice sa Srbijom, zato što njeno alarmiranje Brisela nije imalo efekta. On je u intervjuu za nemački radio Dojčlandsfunk, rekao da je mađarska vlada pre više meseci upozoravala da se talas migranata koji ulaze u EU pomera sa Sredozemlja na Balkan, i da Mađarska postaje glavna tranzitna zemlja.


Sve više avio-kompanija odustaje od letova ka Kini dok se smrtonosni virus širi – Krstarica\nBeta 29. januara 2020. 18:35\n„Britiš ervejs“ je obustavio sve letove za Kinu, a „Ameriken erlajns“ letove iz Los Andjelesa do Šangaja i Pekinga.\nPrevoz je obustavio i niz azijskih kompanija: „Er Indija“ i južnokorejski niskotarifni „Seul er“, kao i indonežanski „Lajon er“.\nOstali prevoznici, uključujući „Finer“, „Kataj Pacifik“ sa sedištem u Hong Kongu i „Džetstar Ejža“ sa sedištem u Singapuru, smanjuju broj linija.\nTako je kompanija „Ameriken erlajns“ koja će suspendovati letove, danas saopštila da je ionako već „značajan pad potražnje za putovanjima u Kinu i iz nje“.\nTime je najopsežnijim merama za kontrolu bolesti ikada do sada „zarobljeno“ više od 50 miliona ljudi.\nTajvanska „Eva er“ je najavila delimično otkazivanje letova ka kontinentalnom delu Kine i uz to je putnicima prestala da nudi peškire, časopise, stolnjake i ograničila upotrebu ćebadi i jastuka u avionima.\nVelika japanska avio-kompanija „JAL“ je objavila da nije promenila svoj raspored letova, dok je nemački prevoznik „Lufthanza“ saopštio da „veoma pomno prati stanje“ i da će, ako to bude potrebno, izmene uvesti u dogovoru s vlastima.